Foto: U Tuzli održani mirni protesti protiv terora i ubijanja nevinog naroda Palestine\nJFolder::files: Putanja nije folder:\nPetak, 25 Juli 2014 13:41 Galerije - Foto galerije\nOko pet stotina građana Tuzle danas se pridružilo mirnim protestima koje je u ovom gradu organizirala palestinska dijaspora, a u znak protesta protiv terora i ubijanja nevinog naroda Palestine koje već duže vremena nad njima provodi država Izrael.\n- Već 19 dana traje pakao nad nedužnim naradom u Gazi. Izraelski okupator bombardira najsavremenijim vojnim avionima iz vazduha, tenkova , topovima sa zemlje i ratnom mornaricom sa mora. Ne bira ciljeve, niti ih ima, ruši škole, džamije, stambene objekte, jedinu elektranu, pa čak i bolnice.... Izrael ima materijalnu i moralnu pomoć i podršku velikih i nekih zapadnih sila i zato to radi. Ubija djecu, nemoćne, ubija žene, ubija drvo i kamen, ubija sve što je živo u Gazi, ali ne može ubiti volju palestinskog naroda da već jednom ima svoju državu kao ostali narodi – stoji u pismu kojeg je na protestu pročitala Albina Vicković.\nPrisutnima se obratila i Sabira Mićanović predsjednica Udruženja porodica šehida i poginulih boraca Tuzle poručujući da građani Tuzle mogu itekako razumjeti patnje palestinskog naroda. U ime Tuzlaka pozvala je one što ubijaju nevine palestinske ljude i djecu da to prestanu izražavajući njihovu potpunu solidarnost sa narodom Palestine.\nUčesnici protesta, noseći transparente s natpisima podrške narodu Palestine, potom su u mirnoj šetnji prošli centrom grada , da bi protest nastavili na Trgu žrtava genocida u Srebrenici.\nJedan od organizatora današnjeg protesta je i Madžid El Adas, tehnolog koji godinama živi u Tuzli, a čija je kompletna familija još uvijek u Gazi. Kako nam je kazao, drama koju preživljava narod Gaze ne može se opisati riječima . Inače, u Tuzli živi oko dvadesetak Palestinaca među kojima je i nekoliko studenata.


/ KROKODIL NA PEŠČANOM SPRUDU\nElizabet Piters\tKROKODIL NA PEŠČANOM SPRUDU\nPrva knjiga dogodovština neodoljive Amelije Pibodi Emerson,\narheologa, detektiva amatera sa velikim srcem odvešće vas do obala\nNila, u zemlju peska, piramida i zagonetki koje čekaju da budu\nrešane. Naoružana nenarušivim samopouzdanjem, dnevnikom u koji će\npribeležiti svoja razmišljanja i, naravno, izdržljivim suncobranom,\nAmelija Pibodi zagazila je u svoju prvu egipatsku pustolovinu. Bez\nimalo poštovanja prema uvreženim običajima zapošljava kao pratilju\nsvoju zemljakinju, mladu Ivlin...\nsvoju zemljakinju, mladu Ivlin, koju je razbludni ljubavnik\n„upropastio“ i ostavio na ulicama Rima. Izbegavajući ljude koji ih\nopsedaju, dve saputnice plove uz Nil i iskrcavaju se kraj\narheološkog nalazišta kojim rukovode braća Emerson. Maloj ekipi će\nse uskoro pridružiti još jedan član, mumija, jedinstveno živahna za\nsvoju vrstu. Čudne noćne posete, sumnjive nezgode i šeprtljav\npokušaj otmice uveriće Ameliju da se nalazi u centru zavere. Ali\nnikakav nitkov, a ni mumija, nisu dorasli srčanoj Ameliji. Način na\nkoji će ona da izađe na kraj sa situacijom u kojoj se našla samo je\njedna od zagonetki zbog kojih ćete sa zadovoljstvom čitati ovaj\nneodoljivo domišljati roman. Knjigu je proveo Petar Kapuran.\n„Zlonamerna dela, burne romanse, znatiželjne mumije, tajne drevnog\negipatskog kraljevstva - i junakinja koja radije vitla suncobranom\nnego pištoljem. Savršen provod.“ Gardijan „Ova autorka je toliko\nomiljena da biblioteka moraju da drže njene knjige pod ključem!“


Ahold Delez i dobavljači završili prvu fazu u naporima za smanjenje bacanja hrane | odgovornoposlovanje.rs\nDelhaize Srbija Vesti\nPovodom Međunarodnog dana podizanja svesti o bacanju hrane, Ahold Delez grupa saopštila je da je sa 14 najvećih dobavljača završila osnovne procene o bacanju hrane u okviru svog poslovanja, kao deo prve faze inicijative „10x20x30” iskorenjivanja bacanja hrane u lancu snabdevanja.\nAhold Delez grupa je pre dve godine postala osnivački partner inicijative “10x20x30“ Svetskog instituta za resurse (WRI), koja uključuje više od 10 najvećih svetskih trgovinskih lanaca koji su se obavezali da će uključiti svojih 20 najvećih dobavljača kako bi prepolovili ukupnu količinu bačene hrane do 2030. godine. Lokalni brendovi Ahold Deleza do sada su uključili četrnaest velikih dobavljača, dok je u planu da se taj broj poveća u 2022. godini.\n„Smanjenje količne hrane koja se baci ključni je strateški fokus za Ahold Delez i njegove brendove – i to je važna stvar koju treba učiniti kako bi poboljšali svoje poslovanje, klimu i sistem hrane. Ohrabrujuće je videti da inicijativa 10x20x30 ima odaziv u široj prehrambenoj industriji i da se trgovci i dobavljači obavezuju na konkretne mere za smanjenje bacanja hrane“ istakla je Daniella Vega, viši potpredsednik održivog razvoja i zdravije ishrane Ahold Delez grupe.\nKompanija Delez Srbija, kao članica Ahold Delez grupe, u septembru ove godine uključila je u inicijativu dva dobavljača – kompanije Yuhor i La Linea Verde. Uključivanjem u inicijativu, svi dobavljači obavezali su se da će smanjiti ukupne količine bačene hrane u svom poslovanju za 50 odsto do 2030. godine, da će napraviti i objaviti procenu o bacanju hrane u okviru svog poslovanja, kao i da će definisati delotvorne strategije za smanjenje bacanja hrane.\nInicijativa 10x20x30 je zvanično pokrenuta na godišnjem samitu o bacanju viškova hrane u organizaciji Šampiona 12.3, dobrovoljne koalicije top menadžera iz poslovnog, vladinog i civilnog sektora sa ciljem podsticanja aktivnosti u smeru ostvarivanja cilja održivog razvoja Ujedinjenih nacija broj 12.3. Ovaj cilj se odnosi na smanjenje bacanja hrane za 50 odsto širom sveta do 2030. godine. Koalicija je inspirisala i pomogla razvoj inicijative 10x20x30, zajedno sa Svetskim institutom za resurse (WRI) koji obavlja funkciju sekretarijata koalicije Šampioni 12.3 i pruža glavnu tehničku podršku trgovinskim lancima i dobavljačima u okviru inicijative 10x20x30.


Dan online - Politika: - 2018-10-11\nPolitika - datum: 2018-10-10 SASTANAK GENCIJA NIMANBEGUA I ANDRIJA ŠIPKE Pomoć u NATO i EU integracijama\nPotpredsjednik Skupštine Genci Nimanbegu kazao je da Crna Gora snažno podržava tekuće diplomatske napore ka održivom rješenju ukrajinske krize, zasnovanom na suverenitetu, jedinstvu, nezavisnosti i teritorijalnom integritetu te zemlje, u sklopu njenih međunarodno priznatih granica.\nNimanbegu, koji je ujedno i predsjednik Grupe prijateljstva sa Parlamentom Ukrajine, sa kolegama poslanicima sastao se sa predsjednikom Grupe prijateljstva Parlamenta Ukrajine sa Skupštinom Crne Gore Andrijem Šipkom.\nŠipko je iskazao zahvalnost što Crna Gora prepoznaje stratešku ambiciju Ukrajine, koja želi postati punopravna članica NATO i EU te u tom pravcu izrazio uvjerenje da ekspertiza i bogata iskustva naše države iz tih procesa mogu znatno pomoći Ukrajini pri ispunjavanju svojih vitalnih državnih interesa.\n– Nimanbegu je izrazio zadovoljstvo povodom postojanja grupa prijateljstva, uz napomenu da ovaj oblik saradnje, manifestovan kroz direktnu komunikaciju poslanika dva parlamenta, predstavlja vrlo efikasan mehanizam za unapređenje postojećih prijateljskih odnosa Crne Gore i Ukrajine – navodi se u jučerašnjem saopštenju Skupštine Crne Gore.\nDodaje se da je šef ukrajinske delegacije Andrij Šipko uputio poziv Nimanbeguu i članovima Grupe prijateljstva da zvanično posjete Kijev i time nastave intenziviranje saradnje na parlamentarnom nivou, što će, kako su se sagovornici složili, stvoriti stabilne temelje za jačanje saradnje u oblasti ekonomije i turizma.\nMarković pendrekom utjeruje patriotizam\nBojović: Opozicija je politički retardirana\nPriznanje Kosova najveća izdaja\nDelegacija u Beču\nNapadnut član SNP-a\nPriznanje Kosova i bruka i muka\nDF neće Katnića i Veljovića\nPapa nije dobrodošao dok Irineja proganjaju\nIzborni zakon diskriminiše Albance\nPomoć u NATO i EU integracijama\nSporni zakon da se povuče\nPridruživanje strateški cilj\nUmjeren napredak Crne Gore\nTenok više nije izvjestilac\nKaznama zbog himne krše ljudska prava


Dve litije na moru spojile se kod Svetog Stefana - MediaSfera\nLitija, koja je danas u barkama morem krenula od Starog grada u Budvi, spojila se kod Svetog Stefana sa litijom koja je krenula iz pravca Petrovca, a organizovane su u znak protesta protiv Zakona o slobodi veroispovesti, javile su Vijesti.\nKod Svetog Stefana su se okupili građani, a tu su bili i Marko Carević, lider SNP, Vladimir Joković i gradonačelnik Berana Dragoslav Šćekić. Na kraju litije, barke su formirale krst i izvedena je bakljada kod ostrva Sveti Stefan, pišu Vijesti.\nLitiju, koja je krenula iz Budve, prethodno je kod Zavale zaustavio patrolni čamac kapetanije, tražeći učesnicima dokumenta koja pokazuju da li imaju odobrenje za organizovanje litije.\nDok su barke mirovale, čuli su se uzvici „ne damo svetinje.“\nSa barki se uzvikivalo „Milo, lopove, ne damo ti svetinje„, dok je konvoj prolazio pored Kraljičine plaže, gde je stajao policijski patrolni čamac.\nTagoviCrna Gora litija Zakon o slobodi veroispovesti\nLitija na moru u Tivatskom zalivu - MediaSfera kaže:\n16/08/2020 u 23:47\n[…] na Prevlaci, otac Miajlo Backović je naglasio da se današnjom litijom na moru u Tivtu, odnosno jučerašnjom litijom brodovima u Budvi, obnavljaju takve drevne verske manifestacije za blagoslov mora i […]


Pritvor osumnjičenom za ubistvo u Smederevskoj Palanci\nViši sud u Smederevu odredio je pritvor do 30 dana Ignjatu Bećiću (22), osumnjičenom da je pre četiri dana ubio oca Zlatana Bećića, u Smederevskoj Palanci.\nKako je agenciji Beta rečeno u Tužilaštvu, osumnjičeni zbog psihičkog rastrojstva nije saslušan u Smederevu već je prebačen u zatvorsku psihijatrijsku ustanovu u Beogradu gde će biti na posmatranju kako bi se utvrdilo njegovo psihičko stanje.\nZlatan Bećić bio je profesor engleskog jezika i književnosti a poslednjih godina obavljao je funkciju direktora škole u Goloboku. Vodio je gradski odbor DSS-a i bio odbornik u Skupštini opštine Smederevska Palanka.\nKomemoracija povodom smrti Zlatana Bećića održana je juče u opštini Smederevska Palanka, u prisustvu prijatelja, saradnika, predstavnika DSS-a i drugih političkih partija. Komemoraciji nije prisustvovao niko od članova porodice ubijenog odbornika.


Zvezda dve utakmice bez publike - Naslovi.net vesti\nUEFA je bila rigorozna, Crvena zvezda će naredna dva meča u Evropi igrati pred praznim tribinama, a klub je uz to dobio i novčanu kaznu od 72.000 evra. To je epilog disciplinskog postupka koji je vođen protiv srpskog šampiona... »\nDisciplinska komisija evropske kuće fudbala kaznila je crveno-bele i sa 72.000 franka, a Zvezda ima pravo žalbe na odluku Uefe. Crveno-beli će tako baraž meč za ulaz u grupnu fazu nekog od evropskih takmičenja igrati pred praznim... »\nDisciplinska komisija Evropske nogometne asocijacije (UEFA) kaznila je beogradsku Crvenu zvezdu sa dvije domaće evropske utakmice bez gledalaca i globom od 72.000 eura zbog rasističkog ponašanja navijača, prenose agencije. Klub... »\nFudbalski klub Crvena zvezda saopštio je danas da planira žalbu na odluku Disciplinske komisije Evropske fudbalske unije (UEFA) da crveno-beli naredna dva meča na stadionu "Rajko Mitić" igra bez prisustva publike. - Kazna je... »\nFudbalski klub Crvena zvezda najavio je da će uložiti žalbu na odluku UEFA da suspenduje stadion "Rajko Mitić" na dve utakmice u Evropi, ali i upozorio da dalji ispadi mogu da donesu izbacivanje iz međunarodnih takmičenja.\n- Kazna je drastična, ali samo delom očekivana zbog čega planiramo da uložimo žalbu. Crvena zvezda je preduzela sve mere i upozorila na mogućnost ovako teške kazne posebno posle uspešnog žalbenog postupka u februaru. Shvatamo... »\nUEFA je dobila izveštaj o rasističkim pokličima i zakrčenim prolazima na utakmici Crvena zvezda - Suduva i presudila da crveno-beli odigraju naredne dve evropske utakmice bez publike. Nije potrebno naglašavati koliko je ova kazna... »\nNakon što je kazna Disciplinske komisije UEFA objavljena na zvaničnom sajtu evropske kuće fudbala oglasio se i FK Crvena zvezda.\nFudbalski klub Crvena zvezda kažnjen je danas sa dve utakmice igranja u Evropi pred praznim tribinama zbog ponovljenih prekršaja na utakmici sa Suduvom. Crveno-beli su kažnjeni zbog rasizma ali i zbog blokiranog stepeništa na... »\nZvezda: Kazna je drastična, ali samo delom očekivana, zbog čega planiramo da uložimo žalbu\nUEFA je kaznila Crvenu zvezdu sa 72.000 franaka i dva meča zatvorenim tribinama\nUEFA je danas kaznila Crvenu zvezdu sa 72.000 franaka i dva meča zatvorenim tribinama zbog "rasističkih parola i blokiranog stepeništa na utakmici sa Suduvom u kvalifikacijama za Ligu šampiona". Klub iz LJutice Bogdana oglasio se... »\nOglasila se zvezda: Crveno-beli najavili žalbu, ali bi posledice mogle da budu mnogo gore…\nHot sport petak, 10. avgust 2018.\nFudbalski klub Crvena zvezda kažnjen je danas zatvaranjem kapija stadiona za naredna dva meča u evropskim takmičenjima. Nekoliko sati pošto je UEFA obelodanila kakve sankcije očekuju crveno-bele zbog navodnog rasističnog skandiranja navijača protiv litvanske Suduve, crveno-beli su se oglasili... »\nUEFA je klub kaznila jednom utakmicom pred praznim tribinama zbog rasističkog skandiranja navijača na meču sa Suduvom i još jednom zbog aktiviranja uslovne kazne iz prošle sezone. Zvezda se oglasila saopštenjem u kome navodi da... »\nZvezda: Upozoravali smo na posledice...\n"Ovako, kažnjeni su svi, igrači koji ostaju bez ovakve podrške, navijači kojima je uskraćeno prisustvo i klub koji preduzima sve da se Zvezda na pravi način vrati na put evropske slave", stoji u saopštenju\nFubalski klub Crvena zvezda razočaran je odlukom UEFA, za koju se kaže da je drastična, ali samo delom očekivana, zbog čega je najvaljena i žalba, kako bi se ona ublažila. Klub iz Ljutice Bogdana je od početka ove sezone... »\nKatastrofa: Ovako žestokoj kazni niko se nije nadao, UEFA baš ‘nagazila’ Zvezdu!\nEvropska kuća fudbala donela je odluku o kazni za Crvenu zvezdu zbog propusta načinjenih tokom meča drugog kola kvalifikacija protiv litvanske Suduve. Crveno-belima su disciplinci UEFA stavili na teret „rasističko ponašanje navijača“ i „zakrčene prolaze na tribinama“, a kazna je više nego žestoka.... »\nSada je zvanično - UEFA obelodanila kako izgleda kazna za Zvezdu!\nNa zvaničnom sajtu evropske kuće fudbala pojavila se odluka Disciplinske komisije koja se tiče kazne FK Crvena zvezda.\nDisciplinska komisija UEFA najavila je nakon duela Crvena zvezda - Suduva da će odluka o pokrenutom postupku protiv šampiona Srbije biti obelodanjena 10. avgusta. Tokom popodneva smo saznali nezvanične informacije da je Zvezda... »\nFudbalski klub Crvena zvezda naredne dve utakmice u nekom od evropskih takmičenja igraće pred praznim tribinama stadiona "Rajko Mitić" zbog zbog rasističkih parola i blokiranog stepeništa na utakmici sa Suduvom u kvalifikacijama... »\nUEFA kaznila Zvezdu zbog propusta u organizaciji i navijača\nCrvena zvezda će bez svojih navijača na stadionu "Rajko Mitić" biti u meču plej-ofa kvalifikacija za Ligu šampiona, ako prođe Spartak iz Trnave ili u meču plej-ofa za Ligu Evrope, ako ispadne od Slovaka i bude igrala sa boljim iz... »\nFudbalski klub Crvena zvezda kažnjen je od UEFA sa dve utakmice bez publike zbog nepristojnog skandiranja navijača protiv Suduve u 2. kolu kvalifikacija za Ligu šampiona. Crveno-beli su pre ove odluke bili pod uslovnom kaznom zbog sličnih ispada sa tribina, a pored toga što će stadion „Rajko Mitić”... »\nFudbalski klub Crvena zvezda naredne dve utakmice u nekom od evropskih takmičenja igraće pred praznim tribinama stadiona "Rajko Mitić" zbog zbog rasističkih parola i blokiranog stepeništa na utakmici sa Suduvom u kvalifikacijama za Ligu šampiona, saopštila je Evropska fudbalska unija (Uefa).... »\nUEFA kaznila Zvezdu sa dve utakmice bez navijača u Evropi\nEvropska fudbalska unija (UEFA) kaznila je Crvenu zvezdu sa dve utakmice igranja na svom stadionu bez navijača, zbog propusta načinjenih tokom meča protiv Suduve, prenosi Sport klub.\nCrvena zvezda će bez svojih navijača na stadionu „Rajko Mitić“ biti u meču plej-ofa kvalifikacija za Ligu šampiona, ako prođe Spartak iz Trnave, ili u meču plej-ofa za Ligu Evrope, ako ispadne od Slovaka i bude igrala sa boljim... »\nUEFA rigorozna: Zvezda dva meča bez publike\nBEOGRAD: Fudbalski klub Crvena zvezda kažnjen je od UEFA sa dve utakmice bez publike zbog nepristojnog skandiranja navijača protiv Suduve u 2. kolu kvalifikacija za Ligu šampiona.\nCrveno-beli su pre ove odluke bili pod uslovnom kaznom zbog sličnih ispada sa tribina, a pored toga što će stadion „Rajko Mitić“ biti „zaključan“ na dve utakmice u Evropi moraće da plate i 72.000 švajcarskih franaka. To znači da... »\nProšle zime UEFA je kaznila Crvenu zvezdu zbog transparenta njenih navijača, a pravni tim kluba se borio i izborio da ta kazna bude "skinuta". Crveno-beli su bili pomilovani i igrali su protiv CSKA pred punim tribinama. Ovog leta, u UEFA su ponovo dostavljeni izveštaji... »\nUEFA masakrirala Zvezdu: Dve utakmice pred praznom Marakanom\nCrne slutnje su se obistinile! Disciplinska komisija UEFA je žestoko kaznila Crvenu zvezdu zbog navodnih rasističkih parola i slabe organizacije duela protiv Suduve. Srpski šampion će naredne dve utakmice kao domaćin u Evropi igrati pred praznim tribinama Marakane. Deo... »\nMozzart sport500 komentar(a)\nMozzart sport77 komentar(a)\nTenzije iznad baltika: Ruski avioni dvaput presretali američke bombardere\nATP Majami: Krajinović i Vavrinka pod podnevnim suncem Floride, Kecmanović protiv domaće nade\nMozzart sport pre 5 sati još 21 povezana\nO ovome se i ne sanja, a Jokić najavljuje: "Borimo se za titulu!"\nSportske.net pre 1 sat još 21 povezana\nN1 Info pre 4 sata još 16 povezanih


Frančesko Filjolo i Žoze Pedro Agiar-Branko (Foto Kfor)\nKako je saopšteno iz kabineta Jahjage, tokom susreta je bilo reči i o mogućnosti saradnje dve zemlje u oblasti bezbednosti i produbljivanja već postojeće pogotovo one u oblasti privrede.\nPredsednica Jahjaga i ministar Agiar Branko ponovili su i značaj očuvanja bezbednosti u periodu glabalnih pretnji i obostrane saradnje.\nJahjaga je, kako je navedeno, rekla da su mirovne snage imale važnu ulogu u bezbednosti zemlje i da nastavljaju da zauzimaju važnu ulogu za stabilnost u celom regionu Jugostočne Evrope a i šire.\nTokom posete Kosovu portugalski ministar posetio je pripadnike mirovnih snaga iz njegove zemlje koji su deo snaga Kfora.\nOn je razgovarao u glavnom štabu Kfora u Prištini sa komandantom vojnih snaga Frančeskom Filjolom o bezbednosnoj situaciji na Kosovu i značaju uloge Kfora za stabilno i bezbedno okruženje i osiguravanje slobode kretanja širom Kosova.\nPortugalske vojne snage učestvuju u misiji Kfora od 1999. godine. Trenutno je na Kosovu prisutno 200 portugalskih vojnika koji su deo štabnog osoblja Kfora i KTM bataljona u kampu „Slim lines“.


MSP: Presuda nije otkrila pozadinu ubistava NSU-a | TRT Srpski\nMSP: Presuda nije ot...\nMSP: Presuda nije otkrila pozadinu ubistava NSU-a\nU saopštenju se dodaje da je presuda nezadovoljavajuća u smislu interesa pravde i stvaranja javne svesti.\nMinistarstvo spoljnih poslova Turske je u sredu saopštilo da presuda nemačkog suda u slučaju neonacističkih ubistva nije uspela da otkrije punu dimenziju slučaja, uključujući povezanost države i obaveštajnih službi Nemačke sa slučajem.\n"Nažalost, današnja presuda nije otkrila pozadinu ubistava NSU-a, čitav obim dimenzija u vezi s dubokom povezanosti države i obaveštajnih službi, stvarni kriminalci ostaju u mraku", navodi se u saopštenju Ministarstva spoljnih poslova Turske.\nČlanovi neonacističke grupe (NSU) ubili su osam turskih imigranata, grčkog državljanina i nemačku policajku između 2000. i 2007. godine, ali ubistva su ostala dugo nerešena.\nGrupa je takođe izvršila bombaške napade na prodavnice u vlasništvu imigranata u Kelnu.\nTagovi: Turska , presuda , Nemačka , MSP , NSU


Tači: Srbija nema imovinu na Kosovu\nHašim Tači na otvorenoj debati sa predstavnicima srpskih medija i civilnog društva u Čaglavici\nPredsednik Kosova Hašim Tači izjavio je da Srbija nema imovinu na Kosovu, kao ni jurisdikciju nad njom, te da je odluka Vlade Kosova kojom se imovina SFRJ proglašava kosovskom, ustavna i legalna.\n"Srbija nema imovinu na Kosovu. Javna imovina je imovina države Kosovo. Srbija nije naslednik Jugoslavije već je jedna od država regiona. Odluka Vlade Kosova je legalna i ustavna", istakao je on na otvorenoj debati sa predstavnicima srpskih medija i civilnog društva u Čaglavici.\nTači je istakao da su stvoreni uslovi za unapređenje misije Bezbednosnih snaga Kosova, što će doprineti miru i stabilnosti Kosova i regiona, a naročito u vreme kada su spoljni uticaji prisutni na Zapadnom Balkanu.\n"Važno je", naveo je Tači, "da napravimo razliku između srpskih predstavnika na Kosovu i interesa Srbije".\n"Srpska zajednica se pokazala zainteresovanom i konstuktivnom za izgradnju budućnosti na Kosovu. I na severu Kosova, srpski građani koji su nekad bili na barikadama, sada su deo kosovskih institucija. Oni rade za dobrobit svoje zajednice, a to je naš zajednički uspeh", rekao je Tači i dodao kako se isto želi i za Bezbednosne snage Kosova, koje čine sve zajednice, uključujući i srpsku.\n"Ali, sve ovo nije u interesu Srbije. Sa Srbijom ne možemo da vodimo razgovore o pitanjima koji se tiču unutrašnjosti Kosova. Srbija još uvek nije konstruktivni partner, već izvor nacionalizma koji preti mir regionu", kazao je Tači.\nKosovski predsednik je dodao da će Kosovo očuvati partnerstvo sa međunarodnom zajednicom i SAD, ali imati i vojsku, dodajući da su Bezbednosne snage već vojska i da je potrebno de jure priznanje.\nTači je pozvao srpske predstavnike da se vrate u kosovske institucije, podsetivši da su Zajednica srpskih opština i demarkacija granice sa Crnom Gorom neka od pitanja na kojoma treba zajednički da se radi.\n"Nema drugih smetnji za početak rada na Zajednici i zato pozivam srpske lidere da se što pre vrate u institucije", istakao je, dodajući da je njihov bojkot razlog zašto se ne formira Zajednica.\nNenad Maksimović ispred Centra za mir i toleranciju rekao je da se Srbi nikada neće složiti oko formiranja vojske u vreme regionalne nestabilnosti.\nIstakao je da je povratak Srba na Kosovu najslabiji u poslednje vreme zbog čestih napada na njih, koje često kosovski pravosudni organi i ne tretiraju, te zatražio od predsednika da iskoristi svoj autoritet i utiče na to pitanje.\nTači je, međutim, rekao da međuetnički odnosi nisu bili nikad bolji od završetka rata i da se treba praviti razlika između etničkih i incidenata s kriminalnim motivom.\nTači je još kazao kako će se Srbija pre ili kasnije suočiti sa tužbom za genocid na Kosovu, te da je Ramuš Haradinaj nepravedno zadržan u Francuskoj.\n"Dijalog nema alternativu ali Srbija se ne može neprijateljski ponašati prem Kosovu", naveo je on.


Sep 30, 2015 mobilna baterija, vek baterije\nSve veći broj Android telefona dolazi sa ugrađenim aplikacijama koje produžavaju trajanje baterije. Međutim, za ovaj problem postoje i aplikacije koje se nalaze na marketu, a koje će pravilnim podešavanjem uticati na manju potrošnju baterije. U nastavku se nalazi pet najboljih, pa ukoliko vam se telefon prazni brže nego što bi trebalo, obavezno ih isprobajte.\nOva aplikacija u sebi poseduje pregršt opcija za poboljšavanje trajanja baterije. Postoji besplatna verzija, ali tu su još i Plus (1,99 dolara) i Ultimate (4,99 dolara) koje dolaze sa još većim mogućnostima. Pomoću ove aplikacije moguće je podešavati konekcije kao što su internet, Wi-Fi, Bluetooth, a tu su i modovi poput “aggressive” i “balanced” koji omogućavaju podešavanje sinhronizacije kada vi to želite, kao i biranje aplikacija koje mogu da rade u pozadini.\nOva aplikacija je prvenstveno bila namenjena “root-ovanim” telefonima. Greenify pomaže u produžavanju baterije tako što automatizuje proces hibernacije, koji sprečava aplikacije da pokreću dodatne procese u pozadini. Ovo nije ista stvar kao takozvane “task killer” aplikacije. Drugim rečima, Greenify “uspavljuje” aplikacije koje previše troše bateriju i kada ne bi trebalo.\nKorisnici biraju koje aplikacije im nisu uvek toliko bitne kako bi ih Greenify sam isključio.\nOvu aplikaciju je dizajnirao čuveni Go Dev Team. Jednim klikom moguće je promeniti različite modove, u zavisnosti od toga šta vam je potrebno (da li želite da igrate igrice, čitate ili surfujete internetom). Korisniku je na raspolaganju mogućnost da kreira modove po svom nahođenju i u zavisnosti od sopstvenih potreba.\nGo Battery Saver & Power Widget će pratiti i koje aplikacije najviše troše bateriju, a klikom na dugme “optimize” ova aplikacija će automatski očistiti sve nepotrebne zadatke koji se izvršavaju u pozadini vašeg telefona, što će produžiti trajanje baterije. Postoji besplatna verzija ove aplikacije, ali postoji i ona koja košta 4,99 dolara i koja dolazi sa većim mogućnostima prilagođavanja.\nOva aplikacija je dizajnirana tako da radi sa trenutnim podešavanjima vašeg telefona. Battery Aid će automatski isključiti data konekciju, Wi-Fi i Bluetooth kada se ne koriste. Tu su i brza podešavanja za kontrolisanje osvetljenosti ekrana.\nOva aplikacija pruža više od dodatka za produžavanje baterije od “task-killera”. Tasker omogućava korisnicima određivanje tačnog vremena kada će se isključiti određene aplikacije i konekcije.


Cijena rada biće više opterećena | PrveNovine\nCijena rada biće više opterećena\nNedavno utvrđeni prijedlozi zakona o doprinosima i porezu na dohodak naišli su na kritike poslodavaca i sindikalista. I jedni i drugi tvrde da su loši za radnike s manjim platama.\nPrema dosadašnjim obrazloženjima predlagača ovih zakona, poznato je da u osnovicu za obračun doprinosa ulaze i regres i topli obrok, a u oporezivu osnovicu ulaze sva primanja pa i dividenda, dobit od štednje, oporezuju se i ugovori o djelu, svi dobici od igara na sreću…\nPoslodavci se oslobađaju plaćanja doprinosa, a ukupna stopa doprinosa se sa 41 posto smanjuje na 33,5 posto i plaća je radnik.\nNeoporezivi dio dohotka je do 700 KM, s 10 posto oporezivaće se dohodak od 700 do 1.500 KM, a sa 20 posto onaj viši od 1.500 KM, piše Oslobođenje.\n– Generalno je finansijski puno teži zakon o doprinosima. Na nivou FBiH prihodi od doprinosa su oko 2,9 milijardi KM, a od poreza na dohodak manji od 300 miliona KM. Novo rješenje će imati negativan efekt na niske plate do 500-600 KM i gdje je topli obrok od 200 KM. Sve gdje je do trećine plate bilo neoporezivo, a dvije trećine oporezivo, imaće dodatno opterećenje, radnicima ili poslodavcima, nije bitno. Cijena rada će biti više opterećena. A benefit imaju oni s visokim platama – kaže Adnan Smailbegović, predsjednik Udruženja poslodavaca FBiH.\nSmatra i da je neoporezivi dio dohotka od 700 KM nizak, te da je trebao biti minimalno 1.000 KM: “Tako bi se malo rasteretili oni sa nižim platama”.\nSmailbegović sumnja da će parlamentarci podržati nove zakone, iako smatra da u njima ima i jako dobrih stvari, ispravljaju se neke anomalije…\nPotpredsjednik SSS-a Selvedin Šatorović kaže da je Vlada uradila zakone isključivo po mjeri međunarodnih finansijskih institucija i dostavila ga u parlamentarnu proceduru jer je to uslov za tranšu. On smatra da i ovi zakoni idu “preko leđa radnika”, te da su izbjegnute primjedbe socijalnih partnera.\n– Proširuje se poreska osnovica i time postoji mogućnost da dio primanja radnika koji su dobivali kroz neoporezivi dio, topli obrok i regres, sad bude ukinut. Poslodavci mogu pribjeći jednostavnijem rješenju i umjesto da plate poreze na ta davanja, ukinu te naknade jer nisu ni definisane Zakonom o radu. Postoji mogućnost da će plate lagano porasti, ali ukupna primanja radnika će biti značajno umanjena. Izbačene su poreske olakšice po osnovu članova porodice, nezaposlenog supružnika. Sad su u isti koš dovedeni oni koji žive sami i oni koji izdržavaju cijelu porodicu. I poslodavci i sindikat su očekivali rješenja koja omogućavaju povećanja plata u realnom sektoru. Naprotiv, ukupna primanja radnika će pasti – pojašnjava on i podsjeća na prijedlog Sindikata da neoporeziv bude iznos do prosječne plate oko 850 KM, a da se sa 10 posto oporezuje od 850 do 2.000 KM.


Foto: Isar Aerospace / youtube\nPorodična holding kompanija "Porše", koja kontroliše Folksvagen grupu (VW), najnoviji je veliki investitor koji pretenduje na vodeću ulogu u kosmičkoj utakmici razvojem tehnologija budućnosti.\nKompanija, koju kontrolišu povezane porodice Porše i Pijeh, najavila je u sredu ulaganje u nemački Isar Aerospejs, svemirski startap koji nastoji da s proizvodnjom raketa i lansiranjem satelita parira aktuelnim igračima na ovom terenu - Blu Oridžinu u vlasništvu Džefa Bezosa i SpejsIksu Ilona Maska.\nMada iza Blu Oridžina i SpejsIksa stoje milijarderi koji su već odmakli u svojim svemirskim misijama s ljudskom posadom, Isar Aerospejs veruje da može da se takmiči na tom rastućem tžištu lansiranjem malih satelita u Zemljinu orbitu. Prvi probni let planiraju za sledeću godinu.\nPorše će u njihov projekat uložiti 75 miliona dolara, zajedno sa kompanijom za rizični kapital "HV Kepital" i švajcarskom bankom Lombard Ođie, u okviru runde finansiranja vredne 165 miliona dolara koja obuhvata u kojoj učestvuju i dosadašnji investitori.\nIsar Aerospace Spectrum\nIz Poršea su naveli da će steći "mali jednocifren procenat vlasničkog udela".\n"Ovo finansiranje će omogućiti Isar Aerospejsu da dalje ulaže u lansiranje, testiranje i proizvodnu infrastrukturu za svoju uglavnom automatizovanu proizvodnju raketa i komercijalizaciju poslovanja", navodi se u saopštenju Isar Aerospejsa.\nBEZOS - SVEMIRSKI KAUBOJ Najbogatiji čovek na svetu uspešno odleteo u kosmos, od šešira se nije odvajao: "Najbolji dan ikada" (VIDEO)\nOTVORIO VRATA SVEMIRA Prvi milijarder u kosmosu već prodaje karte za naredne letove, ali rivali bogataši mu DIŠU ZA VRATOM\nMILIJARDERI NEPRIJATELJI Mask vs Bezos: Nekada su trku za svemir vodile SAD i SSSR, sada je to borba između bogataša koji se NE PODNOSE\nIako je ovo relativno mali posao za Porše, ipak je važan potez za firmu koja uglavnom investira u automobilsku industriju, i predstavlja najnoviji primer kosmičke trke koja uzima sve više maha između privatnih kompanija i njihovih vlasnika milijardera, ocenjuje CNN.\n"Uvereni smo da će ekonomičan i fleksibilan pristup svemiru omogućiti inovacije u mnogim industrijskim sektorima", naveo je u saopštenju Luc Meške, izvršni direktor Poršea zadužen za upravljanje investicijama.\nSmatra da s projektom Isar Aerospejsa, Porše ulaže u kompaniju "koja je u dobroj poziciji da se etablira kao vodeći evropski proizvođač kosmičkih vozila". Nemačka svemirska agencija je u maju ove godine ovoj kompaniji dodelila ugovor o lansiranju dva satelita u orbitu u ime nemačke vlade.\nBogataši poludeli, trkaju se ko će uzeti SVEMIRSKE DOLARE: Mask dobio ugovor NASA, Bezos NUDI MILIJARDE da uzmu i njega, a u trku se uključila i dinastija Porše\nSULTANOVA IGRA Zašto Turska želi da stražari na avganistanskoj kapiji ka svetu\nSve uši u Ankari su se načuljile kada je portparol talibana rekao da će Turska i Кatar pomoći u ponovnom pokretanju operacija na aerodromu u Кabulu. Iako Zabihulah Mudžahed nije direktno potvrdio da će jedna ili obe zemlje preuzeti upravljanje glavnim avganistanskim međunarodnim aerodromom, on to takođe nije isključio.\nErdogan i Micotakis dogovorili sastanak na marginama Generalne skupštine UN\nTurski predsednik Redžep Tajip Erdogan izjavio je danas da će se sastati sa grčkim premijerom Kirjakosom Micotakisom sledeće sedmice na marginama sednice Generalne skupštine UN u Njujorku.\nŠvajcarski "regent" otvara sutra fabriku u Svilajncu\nOPROŠTAJNA TURNEJA "JEDINSTVENE RUSIJE"? Kako bi izbori za Dumu mogli da odrede sudbinu PUTINOVOG REŽIMA\nSTRAŠNO, sva surovost fudbala u jednom startu: "Sreća da smo igrali u Beogradu, bio je zdrav!" Golman kome je ODSTRANJEN BUBREG stabilno, ali su male šanse da nastavi karijeru


Za poslednje dve godine cene stanova i kuća u Sokobanji su udvostručene, tako da metar kvadratni stambenog prostora u Banji pod Ozrenom sada staje 1.100 evra. Sokobanja je postala omiljena destinacija, ne samo turista i pacijenata, već i onih koji bi da nešto sagrade u njoj ili kupe stan ili kuću, a takvih je najviše iz Vojvodine i Beograda.\nZa poslednje dve godineu Sokobanji su udvostručene, tako da metar kvadratni stambenog prostora u Banji pod Ozrenom sada staje 1.100 evra. Sokobanja je postala omiljena destinacija, ne samo turista i pacijenata, već i onih koji bi da nešto sagrade u njoj ili kupe stan ili kuću, a takvih je najviše iz Vojvodine i Beograda. Ovakav trend jeste povoljan, trenutno, ali ako se nastavi ovim tempom Sokobanja može imati više štete nego koristi, mišljenja su u.\n“Veliki broj tih stanova nalazi se u turističkom prometu, a da opština Sokobanja nad tim nema nikakvu evidenciju i da, samim tim, ne ostvaruje nikakav prihod, niti kroz boravišnu taksu, niti kroz porez na ovu vrstu imovine. Činjenica je da vlasnici tih stanova koji su van Sokobanje, a najveći je broj takvih, te stanove koriste možda mesec dana godišnje za svoje potrebe, a ostali period u godini ih izdaju, tako da su, praktično, sami sebi turistički agenti. Mi te goste ne možemo da evidentiramo i po tom osnovu nemamo nikakav prihod“,- kaže predsednik opštine Sokobanja Dimitrije Lukić.\nInvestitorima je, takođe, Sokobanja omiljeno mesto za gradnju i oni kupuju građevinsko zemljište ne pitajući za cenu i za samo dve godine izgrađeno je više od deset velikih stambeno-poslovnih objekata, a mnogima je gradnja u toku. Međutim, ukoliko se nastavi sa ovom praksom, Sokobanja će biti suočena sa nizom problema, od kojih će najveći biti vodosnabdevanje i napon u električnoj mreži.\n“Ovakvu stanogradnju neće moći da prati i izgradnja komunalne infrastrukture, neće moći da prate investicije u objekte vodosnabdevanja, tako da ćemo se vrlo brzo suočiti sa problemima nedostatka dovoljnih količina pijaće vode i sa problemom loših naponskih prilika u elektro-mreži“,- upozorava predsednik opštine Sokobanja.\nZbog toga gradnja u Sokobanji mora biti kontrolisana i uređena propisima od kojih mnogi nedostaju, ili nisu dovoljno precizni i u ovoj opštini očekuju konkretnu saradnju i pomoć nadležnih državnih institucija, kako bi se ekološki sklad u Banji pod Ozrenom i u budućnosti sačuvao.


STAROSNA GRANICA ZA ŽENSKOG PARTNERA POMERENA SA 40 NA 42.GODINE - Šansa za roditeljstvo\nSTAROSNA GRANICA ZA ŽENSKOG PARTNERA POMERENA SA 40 NA 42.GODINE\n“Činjenica da je sama starosna granica povećana je ohrabrujuća i to je jedan korak u moru koraka koji nas očekuju u narednom periodu. Nadamo se da će biti još nekih povećenja starosnih granica i da će mnoge žene imati šansu da se ostvare kao majke i nadam se da ću i ja uspeti u tome“, objašnjava Gordana Đorđević.\n“Naši dopisi su urodili plodom ali mi bismo želeli da se nastavi ovako pozitivna atmosfera, da se starosna granica pomera ali ujedno želimo da apelujemo na grad s obzirom na druge lokalne samouprave i da Beograd finansira još jednu vantelesnu oplodnju jer bi to naravno svim parovima značilo“, navodi Sandra Jovanović iz Udruženja “Šansa za roditeljstvo”.\nDonošenje Pravilnika o sadržaju i obimu prava na zdravstvenu zaštitu iz obaveznog zdravstvenog osiguranja i o participaciji za 2017. godinu, koji je donet 27.12.2016. godine, ulilo je dodatnu dozu pozitivnosti svim parovima koji se bore protiv neplodnosti. Naime, ovim pravilnikom se navodi da pravo na zdravstvenu zaštitu koje se obezbeđuje obaveznim zdravstvenim osiguranjem obuhvata, između ostalih, i preglede i lečenje žena u vezi sa planiranjem porodice.\nU članu 10. stav 1. tačka 4 Pravilnika je izričito navedeno da se ženama u vezi sa planiranjem porodice obezbeđuje dijagnostika i lečenje steriliteta, a istim članom u stavu 3. se precizira da se pod lečenjem steriliteta podrazumevaju i tri pokušaja vantelesnog oplođenja kod žena do navršenih 42 godine života u momentu započinjanja postupka vantelesnog oplođenja, u skladu sa kriterijumima Republičke stručne komisije koju obrazuje ministar nadležan za poslove zdravlja.\nDo donošenja ovog pravilnika, gornja starosna granica za žene koje mogu da konkurišu za postupak VTO o trošku RFZO, bila je 40 godina, tako da, iako mali, ipak je načinjen jedan korak napred u rešavanju problema sve većeg broja parova koji pokušavaju da se ostvare kao roditelji.\nSTAROSNA GRANICA ZA ŽENSKOG PARTNERA POMERENA SA 40 NA 42.GODINE was last modified: November 13th, 2019 by acamilicko


NSinfo: Trujić: Partizan nije bolji od nas - Naš cilj je da dobijemo utakmicu, bilo lepo i da postignem pogodak\nTrujić: Partizan nije bolji od nas - Naš cilj je da dobijemo utakmicu, bilo lepo i da postignem pogodak\nPosle pobede u Bačkoj Palanci, crveno-beli iz Novog Sada žele da nastave seriju dobrih rezultata, tim pre što u ovoj sezoni kod kuće imaju stopostotni učinak\n- osam pobeda iz isto toliko utakmica..\nNaravno, mladići koje sjajno predvodi trener Nenad Lalatović svesni su činjenice da su crno-beli najjači suparnik koji im do sada dolazi u goste, ali i podsećaju na činjenicu da su istog rivala savladali u Beogradu sa 3:1.\n- Partizan svakom od nas uliva dodatni motiv - rekao je Nikola Trujić, nekadašnji igrač beogradskog tima, a sada predvodnik napada Voše. - Prošao sam kroz čitavu omladinsku školu crno-belih, bio i član seniorskog pogona, ali, iskreno, ne osećam poseban pritisak pred ovaj duel. Naravno, kao i svi moji saigrači, imaću veliki motiv zbog derbija i značaja koji on u sebi nosi, posebno zato što želimo da sačuvamo status nepobedive ekipe kada igramo na “Karađorđu”.\nU ovom prvenstvu je Trujić samo jednom zatresao mrežu rivala (protiv Voždovca), ali treba istaći i to da je zbog povrede propustio četiri prvenstvena susreta.\n- Neću ni sutra po svaku cenu juriti gol. To mi nije toliko važno, koliko je značajno da ispunim sve ono što trener Lalatović od mene bude tražio. Naš cilj je da dobijemo utakmicu, ali bi, ipak, bilo lepo i da postignem pogodak, koji bi mi puno značio na polju samopouzdanja. Optimista sam, zašto ne bih bio, jer imamo odličan tim, sjajnu atmosferu i znamo da Partizan nije bolji od nas. Uostalom, pokazali smo to letos, kada smo slavili u Beogradu, pa se nadam da takvo izdanje možemo da ponovimo i obradujemo, verujem, brojne navijače. Važno je da budemo agresivni i pokažemo veću želju od rivala i u tom slučaju možemo da se nadamo trijumfu.\nSigurno je da će veliki broj gledalaca pratiti ovu utakmicu.- Nadam se punim tribinama i želim da svi oni koji vole Vojvodinu budu uz nas. Jeste vreme nešto hladnije, igra se u večernjim satima, ali očekujem pravu fudbalsku atmosferu i fer i korektno navijanje pristalica obe ekipe. Ne verujem da će biti nekih problema u gledalištu, nema razloga za to i nadam se da će publika moći da uživa u dobroj igri. I u našoj pobedi - optimista je Nikola Trujić.\nOsim Trujića, u jednom delu svojih karijera još trojica prvotimaca Vojvodine nosili su dres Partizana: Filip Malbašić, Nikola Antić i Filip Knežević. Na drugoj strani, u timu bivšeg trenera Voše Marka Nikolića jedino je nekadašnji kapiten Novosađana Miroslav Vulićević.\nUtakmica Vojvodina - Partizan počinje u sredu u 18 časova, uz prenos na kanalu TV Arenasport 1.\nVoša protiv Partizana u sredu - Zapad, istok i sever isključivo za navijače Vojvodine


Gori zgrada u Sarajevo, jedan poginuli\nGori zgrada u Sarajevu, jedna osoba poginula /video/\nU centru Sarajeva, nedaleko od Muzičke akademije, izbio je veliki požar, a u toku je gašenje vatre i evakuacija stanara. 30.07.2021, Sputnik Srbija\nDo požara je došlo u jednom od stanova na trećem spratu zgrade, a iz sarajevske policije su potvrdili da je jedna osoba smrtno stradala, preneo je „Kliks“.Vatrogasci nisu mogli da daju više informacija s obzirom na to da je intervencija u toku.Za gašenje požara angažovana su tri vatrogasna vozila, prenosi Tanjug.\nsarajevo, društvo, nesreće i prirodne katastrofe\n17:02 30.07.2021 (Osveženo: 13:23 21.09.2021)\nCC BY 2.0 / Flickr/Andreas Lehner / Sarajevo, BiH\nU centru Sarajeva, nedaleko od Muzičke akademije, izbio je veliki požar, a u toku je gašenje vatre i evakuacija stanara.\nDo požara je došlo u jednom od stanova na trećem spratu zgrade, a iz sarajevske policije su potvrdili da je jedna osoba smrtno stradala, preneo je „Kliks“.\nVatrogasci nisu mogli da daju više informacija s obzirom na to da je intervencija u toku.\nZa gašenje požara angažovana su tri vatrogasna vozila, prenosi Tanjug.


Aegean - avio.rs\nCall center 0800 400 104\nViber: +381 62 42 42 84\nAegean je grčka avio kompanija, druga po veličini u toj državi. U početku je kompanija nudila čarter letove avionima Learjet, uglavnom za VIP putnike. Današnje ime avio-prevozioca funkcioniše kao zvanično ime avio kompanije od 1999. godine. Takođe, avio kompanija se od tog trenutka bavi regularnom prodajom avio karata za redovne letove. 2005. godine avio kompanija započinje saradnju sa Lufthanzom, 2006. godine sa portugalskim TAP-om, 2008. sa Brisel Erlajns-om, a 2010. godine pridružuje se Star Alijansi.\nOd oktobra 2013. godine prevozilac postaje vlasnik svog najvećeg konkurenta na domaćem tržištu, avio kompanije Olimpik Er, međutim obe su avio kompanije sačuvale svoja imena, logoe, zasebne flote i zaposlene. Mreža konekcija grčkog prevozioca obuhvata većinu evropskih aerodroma, a takođe aerodrome u Egiptu, Izraelu i na Kipru. Avio kompanija povezuje direktno Beograd sa glavnim gradom Grčke – Atinom.\nAegean Airlines je više puta nagrađen i odlikovan za pouzdanost i tačnost.\nSkyTrax je 2017. godine Aegean Airlines proglasio najboljom regionalnom avio kompanijom u Evropi, što je osmo ovakvo priznanje za grčkog prevoznika.\nAvio kompanija Aegean Airlines je postavila sigurnost kao osnovni prioritet prilikom formiranja svoje flote. Aegean je u poslednjih nekoliko godina dobio potpuno obnoviljenu flotu sa novim avionima uz uvođenje novog sistema kontrole, tehničke podrške i čestim treninzima za zaposlene.\nSvaki avion iz flote kompanije Aegean Airlines je opremljen sa najmodernijim bezbednosnim sistemima.\nFlota Aegean Airlines-a obavlja letove sa sledećim tipovima aviona: Airbus A319, Airbus A320, Airbus A321, Dash 8 Q400, Dash 8-100, ATR 48.\nPutnici ekonomske klase putuju sedeći na kožnim sedištima. Za vreme puta imaju pristup zabavnom programu, a jedan od kanala prikazuje informacije o letu i mapu sa označenjem gde se trenutno nalazi avion. Putovanje biznis klasom sa avio kompanijom Aegean daje putnicima različite prednosti npr. ulazak u avion odvojenim ulazom i mogućnost odabira sedišta do 24 h pre leta. U kabini putnici mogu uživati u udobnim foteljama, a za veći komfor putnika, u svakom redu srednje mesto je prazno. Putnici ove klase dobiće piće dobrodošlice, za vreme leta poslužuje im se topli obrok, predjelo, čokoladice, kafa, alkohol, tople peškire i novine.\nNa interkontinentalnim letovima postoje dodatne usluge kao što su hladno predjelo, glavno jelo, dezerti, ponuda vrhunskih grčkih vina, usluga kupovine tokom leta.\nIz Beograda popularni letovi su svakako do Atine jedinim direktanim letom ali takodje i do prelepih grčkih ostrva kao što je Rodos, Krit, Mikonos, Samos i mnoge druge. Van Grčke Aegean nudi letove i do Larnake, Jerevana i Kaira po vrlo povoljnim cenama.\nAvio karte Aegean - Destinacije\nAvio karte za Afriku\nAvio karte za Australiju i Okeaniju\nAvio karte za Aziju\nAvio karte za Balkan\nAvio karte za bliski istok\nAvio karte za Emirate\nAvio karte za Evropu\nAvio karte za Francusku\nAvio karte za Grčka ostrva\nAvio karte za Grčku\nAvio karte za Holandiju\nAvio karte za Italiju\nAvio karte za Jugoistocnu Aziju\nAvio karte za Južnu Ameriku\nAvio karte za Kanadu\nAvio karte za Karibe\nAvio karte za Kinu\nAvio karte za Nemačku\nAvio karte za Portugal\nAvio karte za Rusiju\nAvio karte za Ameriku (USA)\nAvio karte za severnu Evropu\nAvio karte za Tursku\nJeftine avio karte lowcost\nIATA Garancije AvioRS\nKako kupiti avio kartu?\nOpsti uslovi korišćenja\nBeograd – Čikago\nBeograd – London\nBeograd – Madrid\nBeograd – Njujork\nBeograd – Peking\nNiš – Fridrihshafen\nAvio karte – Letovi iz Kraljeva\nAvio karte – Letovi iz Nisa\nAvio karte – Letovi iz Beograda\nAvio karte – Letovi iz Budimpešte\nAvio karte – letovi iz Zagreba\nAvio karte do 200 evra


RTCG - Radio Televizija Crne Gore - Nacionalni javni servis :: Svijet :: Makron apelovao na donatore da brzo pomognu Libanu\n09. 08. 2020. 22:47 >> 22:46 0\nFrancuski lider je naveo da libanski narod želi sveobuhvatnu istragu katastrofalne eksplozije i da se vlasti moraju povinovati legitimnim zahtjevima demonstranata za sprovođenjem političkih i ekonomskih reformi.\nMakron, koji je u četvrtak posjetio Bejrut, izrazio je očekivanje da će podršku Libanu obezbijediti i Rusija i Turska, koja nije mogla da se pridruži konferenciji, kao i Izrael koji je za to izrazio interes.\nNjemački ministar spoljnih poslova Hajko Mas najavio je danas da će njegova zemlja obezbediti dodatnih 10 miliona eura pomoći Libanu.\nMas je naveo da će ostati puno toga da se uradi i kada ruševine bude uklonjene, jer se Liban suočavao s izazovima i prije te katastrofe.\nOn je ocijenio da "bez hitno potrebnih reformi, ne može biti održive promjene, ni stabilnosti" u Libanu.\nNjemačka, drugi najveći donator Libanu, obezbijedila je od 2012. godine više od 1,2 milijarde eura pomoći za razvoj zemlje i 634 miliona eura za humanitarni rad.\nSAD šalju Libanu 15 miliona dolara pomoći. Ta sredstva neće biti pod kontrolom vlade u Bejrutu, već će biti direktno podijeljena onima kojima je pomoć potrebna.\nEksplozija Liban Emanuel Makron\nErdogan oštro upozorio Makrona poslije kritika\n"Mi Evropljani moramo biti jasni i čvrsti"


RTS\t08.10.2018 11:55\nBivši kapiten Čelsija i reprezentacije Engleske Džon Teri odlučio je da završi karijeru u 38. godini. U Aston Vili verovatno počinje trenersko usavršavanje.\nTeriju je ovog leta istekao ugovor sa engleskim drugoligašem Aston Vilom, imao je ponude lisabonskog Sportinga i klubova iz Kine, a nedavno je čak poptisao predugovor sa ekipom Spartaka iz Moskve.\npak, prelomio je da kaže da je "kraj" i posveti se trenerskom poslu.\nSpekuliše se da bi baš u Aston Vili mogao da započne novu karijeru kao asistent Tijeriju Anriju, ukoliko se napravi dogovor dva legendarna fudbalera sa klubom iz Birmingema.\nOdlični štoper iza sebe ima 23 godine u engleskom fudbalu, čak 22 je igrao u Čelsiju sa kojim je osvojio pregršt trofeja - pet titula Premijer lige, Ligu šampiona, Ligu Evrope, četiri FA kupa i tri Liga kupa.\nZa tim iz Londona treći je po broju nastupa u istoriji sa 717 utakmica, dao je i sjajnih za defanzivca 67 golova i obeležio najsvetlije trenutke u istoriji "plavaca".\nDres reprezentacije Engleske nosio je 78 puta, uz šest pogodaka.


“Odupri se”: U subotu nema šetnje ni protesta! – Borba\nDelegacija građanskog pokreta “Odupri se 97000” očekuje vrlo brzo poziv za posjetu Briselu i razgovor sa evropskim zvaničnicima.\nTo je saopšteno nakon sastanka predstavnika Pokreta sa šefom delegacije Evropske unije (EU) u Crnoj Gori Aivom Oravom.\nOve subote neće biti, kako kažu, masovnog građanskog protesta u Podgorici, ali će gotovo svakodnevno organizovati akcije slične jutrošnjem performansu u centru Glavnog grada.\nZa to vrijeme Demokrate, Demos i Crnogorska, pripremaju se za skup na Žabljaku, u sklopu plana vaninstitucionalnog djelovanja, ali i zbog uzurpacije Crnog jezera.\nPuna dva sata su predstavnici Pokreta Odupi se objašnjavali Aivu Oravu detalje Sporazuma o budućnosti, koji je prije desetak dana potpisalo svih 39 opozicionih poslanika, ali i šta su njihovi ciljevi i namjere.\n“Mi smo dali čvrste dokaze da ova vlast ne može da se smijeni na izborima koje organizuje ova vlast”, istakao je Džemal Perović, jedan od čelnika pokreta “Odupri se 97000”.\nŠefa delegacije EU u Crnoj Gori, posebno je, kaže Perović interesovala situacija oko ujedinjenja opozicije i njene saradnje sa Pokretom\nPerović otkriva da ove subote neće biti masovnog protesta u Podgorici\n“Skoro svakim danom biće organizovane akcije vidljivosti pokreta Odupri se ne samo u Podgorici nego i u drugim gradovima”, kazao je Perović.\nUhapšen Stevo Josipović: Postavio eksploziv ispod auta u Pljevljima


Petruči se dogovorio s KTM-om - Moto Berza\nPrema informacijama koje stižu do nas, Danilo Petruči je postigao dogovor sa KTM-om i od 2021. će voziti za austrijski tim.\nItalijan je ostao bez mesta u Ducatiju za narednu sezonu, a nakon što je objavljeno da će Pol Espargaro otići u Hondu, postao je glavni kandidat za upražnjeno mesto.\nKako prenosi britanski „Autosport“, ugovor je već potpisan i samo se čeka zvanično saopštenje.\nNakon što je postalo jasno da za njega nema mesta u fabričkoj Ducati ekipi, postojala je mogućnost da Petruči nastupi za Ducati WSBK tim, ali je on sam više puta naglasio da želi da ostane u najjačoj klasi.\nOvaj potez znači da će i Doviciozo najverovatnije ostati u Ducati timu, makar još jednu sezonu. Naime, kako su pregovori dve strane zapeli oko finansijskih detalja, pojavile su se glasine o mogućem Dovijevom odlasku u KTM.\nPetruči je dugo vremena izgledao kao najozbiljniji kandidat za mesto u Apriliji od naredne godine, mada je italijanska marka zadržala Janonea, uprkos tome što mu žalba na 18-mesečnu suspenziju zbog dopinga nije prošla.\nOvakav rasplet je rešio još jednu nedoumicu. Naime, stavljena je tačka na spekulacije da bi Žoan Zarko mogao da napusti Avintiju i pređe u Pramac. Šef Avintije je više puta odbacio takvu mogućnost, ali glasine nisu prolazile.


Fondacija Tijana Jurić: Edukacija o zaštiti dece na internetu – NovostiDana.rs\nUdruženje Porodična Filharmonija u saradnji sa Fondacijom Tijana Jurić i Savezom Studenata Pravnog Fakulteta Niš, organizuje prvu edukaciju roditelja, budućih roditelja i studenata Pravnog fakulteta na teritoriji grada Niša o zaštiti dece na internetu.\nEdukaciju će držati licencirani predavač od strane Ministarstva unutrašnjih poslova i osnivač Fondacije ,,Tijana Jurić“, Igor Jurić.\nPredviđen termin za održavanje edukacije je 11. oktobar 2017.godine u 19:00 časova, u amfiteatru Pravnog fakulteta u Nišu.\nBudući da je ograničen broj, potrebno je da se svi zainteresovani prijave za edukaciju u inbox na fejsbuk stranici Udruženja Porodična Filharmonija ili na mail alekssandra.stojanovic@porodicnafilharmonija.org najkasnije do 9.oktobra.\nSvi zainteresovani studenti Pravnog fakulteta u Nišu mogu se javiti svom Savezu.\nFondacija Tijana Jurić je svesna ove problematke i iz tog razloga sprovodi program edukacija dece, mladih i odraslih o bezbednosti na internetu.\nAMSS: Oprez, pojačan saobraćaj, bez dužih zadržavanja na granicama


PREMIJERKA U TOPOLI: U ponedeljak sastanak komisije za procenu štete, uskoro tender za protivgradnu zaštitu\nOBIŠLA PODRUČJA POGOĐENA NEVREMENOM\n15.06.2018. 20:07h 15.06.2018. 20:07h\nBEOGRAD - Premijerka Srbije Ana Brnabić izjavila je danas da je Vlada Srbije usvojila odluku da formira Komisiju za procenu i sanaciju štete od nevremena i da će prvi sastanak biti održan u ponedeljak.\n"Počinjemo da dobijamo izveštaje o proceni štete iz lokalnih samouprava, a u ponedeljak će biti prvi sastanak te komisije", rekla je Brnabić i dodala da Srbija nije dobro pokrivena protivgradnom zaštitom.\nOna je rekla da će u narednim danima biti raspisan tender za prvi radarski sistem za protivgradnu zaštitu u Srbiji.\nBrnabić je rekla i da je potrebna bolja saradnja sa zemljama u regionu, u vezi sa protivgradnom zaštitom.\nAna BrnabićVlada Srbijeprocena štetenevreme


PSG: Državna sekretarka MUP-a poziva na linč Saše Jankovića | Autonomija\nPSG: Državna sekretarka MUP-a poziva na linč Saše Jankovića\n"Očekujemo da policija ovoga puta neće biti na strani egzekutora"\nPokret slobodnih građana (PSG), kao skandalozno i posebno opasno, ocenjuje saopštenje državne sekretarke u MUP Biljane Popović Ivković, za koje konstatuje da predstavlja repliku teksta „Ćuruvija dočekao bombe“.\n„Pošto srpska javnost veoma dobro zna kako je završio Slavko Ćuruvija“, podseća PSG, „očekujemo da ovoga puta policija u kojoj je zaposlena autorka saopštenja neće biti na strani mogućih egzekutora„.\n„Posebno smo zabrinuti zbog javnog poziva na linč predsednika Pokreta Saše Jankovića, koji se proglašava izdajnikom i lobistom nezavisnog Kosova„, upozorava PSG.\n„U trenutku dok predsednik Srbije Aleksandar Vučić poziva na unutrašnji dijalog o Kosovu“, navodi PSG, „njegovi botovi najbrutalnije optužuju Sašu Jankovića i PSG za nešto u čemu su zapravo oni učestvovali i za šta je trebalo davno da odgovaraju“.\nDržavna sekretarka Ministarstva unutrašnjih poslova (MUP) Biljana Popović Ivković kritikovala je danas tekstom u Nedeljniku izjavu predsednika Pokreta slobodnih građana (PSG) Saše Jankovića o ulasku Kosova u Interpol.\n„Saša, da li vi lobirate za nezavisno Kosovo“, upitala je Popović Ivković, koja smatra da je Janković „obični hladnokrvni politikant, bez trunke emocije“.\nOna pripisuje Jankoviću „govor mržnje“ i postavlja pitanje za koliko bi predsednik PSG „predao srpske policajce u ruke teroristima OVK“.


Usvojena inicijativa da vojvoda dobije novo obeležje – Vesti iz srbije i sveta\nHome > Region > Usvojena inicijativa da vojvoda dobije novo obeležje\nUsvojena inicijativa da vojvoda dobije novo obeležje\nVOJVODA Petar Bojović dobiće spomenik na Vračaru.\nGrad Beograd prihvatio je ovu inicijativu koju je uputio predsednik DSS Miloš Jovanović, a u narednom periodu biće raspisan konkurs za idejno rešenje.\nIako bista već postoji kod Kalenić pijace, kako su istakli čelnici grada, on je kao oslobodilac Beograda zaslužio mnogo više, pa i spomenik.\n– On će u narednom periodu dobiti svoj spomenik, tamo gde zaslužuju. Na taj način, ćemo se, nadam se, dodatno nove generacije naučiti o onome što se dešavalo u Prvom svetskom ratu – rekao je zamenik gradonačelnika Goran Vesić.\nBista vojvodi Bojoviću postavljena je 1993. godine kod Kalenić pijace i autorsko je delo Drinke Radovanović. Zavod za zaštitu spomenika kulture Grada Beograda je u okviru programa obnove spomenika, prošle godine uradio hitne interevencije na rekosntrukciji biste Bojoviću. Na spomeniku je, kako je bilo tada obrazloženo, bilo potrebno oprati kamene obloge podnožja i kamenog masivnog postamenta, uklanjanje ispranih i oštećenih fuga, kao i pranje bronzane biste i livenih slovnih aplikacija sa zaštitnim premazivanjem.\nBez ruskog gasa Evropi preti energetsko siromaštvo\nPOLA MILIJARDE TA ZADRUGE: Komisija odobrila 57 zahteva\nUskoro rekonstrukcija i adaptacija pozorišta “Dadov”\nNovember 6, 2021 015\nProtest građana kod zdanja u Internacionalnih brigada 47 na Vračaru, investitor koristi pravnu nezaštićenost objekta\nUhapšene četiri osobe u Gračanici zbog krađa


Sport - datum: 2018-12-16 TRINAESTO EVROPSKO PRVENSTVO RUKOMETAŠICA ZAVRŠAVA SE DANAS – VELIKO FINALE U 17.00 ČASOVA\nVrhunac 13. Evropskog prvenstva za rukometašice je pred nama – svjetski šampion Francuska i olimpijski prvak Rusija koje su odigrale premijernu utakmicu prije 18 dana u Nansiju, danas će u „Akor areni” u Parizu odigrati poslednju i najvažniju, a Evropa će dobiti petog vladara. Finale će biti spektakularno, budući da će Francuska tražiti ne samo osvetu za poraz na premijeri već i za poraz u finalu Olimpijskih igara u Rio de Žaneiru. Svjetske šampionke na putu ka objedinjavanju titula imaće i podršku 15.609 gledalaca, ali Ruskinje su već pokazale da imaju recept za tim koji vodi Olivije Krumbholc i sigurno se neće uplašiti vatrene atmosfere.\n- Nadam se da će nas energija sa tribina nositi. Vjerujem da ćemo naćin način da pobijedimo Rusiju i da ćemo pred svojom publikom osvojiti i evropsku titulu – kazala je na jedna od najiskusnijih francuskih rukometašica Alison Pino.\nPoslednji put Francuska je pobijedila Rusiju u zvaničnoj utakmici u četvrtfinalu Svjetskog prvenstva 2011. godine, tako da će domaće igračice biti maksimalno motivisane da sruše velikog protivnika i ističu nove stranice istorije.\nRusija je predvođena kontroverznim selektorom Jevgenijom Trefilovim pokazala da ima kvalitet za titulu, a najviše se očekuje od Ane Vjahireve koja je blistala u polufinalu protiv Rumunije.\n- Oba tima su dosta napredovala od početka takmičenja, pa očekujem sasvim drugačiju utakmicu od one na otvaranju u Nansiju. Spremne smo za veliku borbu – kazala je Vjahireva.\n„Zbornaji” će ovo biti drugo finale na Prvenstvima Evrope, nakon što je prvo izgubila 2006. od Norveške u Švedskoj. Francuskinje nikad nisu igrale finale na kontinentalnim smotrama.\nTitulu prvaka Evrope do sada su osvajale samo četiri reprezentacije – Norveška ima čak sedam titula, Danska je tri puta bila šampion, a po jednu titulu imaju Mađarska i Crna Gora.\n140 hiljada gledalaca pratilo je utakmice u Brestu, Monbelijaru, Nansiju, Nantu i Parizu, saopštili su organizatori\nRumunija – Holandija (14.30)\nFrancuska – Rusija (17.00)\n„Crvene” protiv Češke u baražu za SP\nNajbolje rukometašice Crne Gore u baražu za Svjetsko prvenstvo u Japanu naredne godine igraće protiv Češke, odlučeno je žrebom u Parizu. „Crvene” koje su nastup na kontinetalnoj smotri u Francuskoj zauzele deveto mjesto dobile su jednog od najopasnijih rivala iz drugog šešira, ali im ipak pripada uloga favorita. Češka koja je na kontinetalnoj smotri u Francuskoj eliminisana u grupnoj fazi (poražena od Rumunije, Njemačke i Norveške) je domaćin prvog meča, dok je revanš u Crnoj Gori. Termini baraža su 31.maj/2.jun i 4/6.jun 2019.\nPored domaćina Japana, plasman na šampionat svijeta već su izborili Francuska, Holandija, Rumunija i Rusija, plasmanom u polufinale Evropskog prvenstva.\nUkoliko se kvalifikuje na SP u Japanu Crna Gora će, tražiti i plasman u kvalifikacije za Olimpijske igre 2020 u Tokiju.\nParovi baraža: Hrvatska – Njemačka, Danska – Švajcarska, Švedska - Slovačka\nBjelorusija – Norveška, Srbija – Poljska, Češka – Crna Gora, Makedonija – Slovenija, Austrija – Mađarska, i Španija – Island.


Grupa "Zana" (VIDEO) – Nadlanu.com\nObjavljeno 6. juna 2013. / 11:19:00\nGrupu "Zana" su u Beogradu 1980. godine osnovali klavijaturista Zoran Živanović i gitarista Radovan Jovićević, a ime je dobila po prvoj i najpolularnijoj pevačici Zani Nimani.\nGrupu “Zana” su u Beogradu 1980. godine osnovali klavijaturista Zoran Živanović i gitarista Radovan Jovićević, a ime je dobila po prvoj i najpolularnijoj pevačici Zani Nimani.\nPre prvog albuma, objavili su nekoliko singlova: „Loše vesti uz rege za pivsku flašu“ koju je izdao Jugoton 1981. Tokom ovog kraćeg i manje poznatog početnig perioda, Zana je bi novo talasna grupa. Zanine pesme su se nalazile na kompilacijama „Svi marš na ples!“ i „Vrući dani i vrele noći“.\nGrupa je stekla popularnost širom bivše Jugoslavije sa drugim albumom „Dodirni mi kolena“, a već sledeće 1983. godine su objavili treći album „Natrag na voz“, na kojoj se nalazile pesme „Majstor za poljupce“ i balada „Jabuke i vino“, duet Zane Nimani i Željka Bebeka.\nKao dete sam uvek mislila da su svi stariji parovi raskidali uz pesmu “Rukuju se rukuju”, a da momci odlaze u vojsku dok im devojke pevaju “Vojnu poštu”. Kasnije se ispostavilo da mi teorija i nije baš bila na mestu, ali dobro – šta znaju deca.\nZana Nimani je 1985. napustila grupu i započela uspešnu solo karijeru, a neposredno pred raspad bivše Jugoslavije odselila u Kanadu gde i danas živi.\nGrupa je nastavila da radi pod istim imenom sa novom pevačicom Natašom Gajović (1985-1988), koja je prevala na albumima „Crvene lale“, „Otkinimo noćas zajedno“ i „Vlak“. Pevačica Nataša Živković je zamenila Gajovićku i pevala je na albumu „Miš“.\nSadašnja pevačica Jelena Galonić se pridružila grupi 1990. Sa njom je grupa objavila albume: „Nisam, nisam“ (1991), „Tražim“, „Zanomanija“, „Prijatelji“ i „Kvaka“.\nOsnivač grupe Radovan Jovićević je napustio grupu 1999. i preselio se u SAD. Grupa je 2006. objavila album „Kao nekad“ na kom su se našli remiksi starijih hitova „Dodirni mi kolena“ i „Vejte snegovi“.\ndobra stara vremenagrupa zanamuzikanekad i sad\nSlučaj torbe pune novca koja nestaje: Nameštaljka za predsednika Federecije BiH (VIDEO)\nTROICKI PROZIVA ZVEZDU: Vučić i Čović i FMP, Arapi, Rusi, pomoć države… (VIDEO)


Bio na čelu Srbije kada je ceo Zapad bio protiv nas: Na današnji dan preminuo Slobodan Milošević\nVlast Slobodana Miloševića obeležili su strahoviti napadi na Srbiju i srpski narod\nSlobodan Milošević Profimedia\nBivši predsednik Srbije i SR Jugoslavije Slobodan Milošević preminuo je na današnji dan pre 16 godina, u pritvorskoj jedinici Haškog tribunala.\nMilošević je umro 11. marta 2006. godine u Sheveningenu, a sahranjen je u dvorištu porodične kuće u Požarevcu.\nPrvi demokratski izabran predsednik Srbije i Jugoslavije je rođen 20. avgusta 1941. godine u Požarevcu, gde je završio gimnaziju, a diplomirao je na Pravnom fakultetu u Beogradu.\nNa prvim višestranačkim izborima, decembra 1990. godine, izabran je za predsednika Srbije, a nešto ranije iste godine za prvog predsednika Socijalističke partije Srbije, nastale ujedinjenjem Saveza komunista Srbije i Socijalističkog saveza radnog naroda Srbije.\nCIA skinula oznaku tajnosti sa još jednog dokumenta koji govori o smeni Slobodana Miloševića (FOTO)\nSlobodan Milošević u govoru pred 5. oktobar predvideo sve\nMilošević u poslednjem intervjuu o Kosmetu: "Svetla budućnost za Srbiju samo pod jednim uslovom"\nBio na čelu Srbije u najteže vreme\nVlast Slobodana Miloševića obeležili su strahoviti napadi na Srbiju i srpski narod. Nekadašnja SFR Jugoslavija je razbijena, a tada dominantni Zapad, na čelu sa SAD, činio je sve da što je više moguće oslabi srpski faktor na Balkanu.\nSrbija, koja je ostala sama bez ijednog saveznika, našla se na udaru višestruko nadmoćnijeg protivnika. Počeli su napadi na Srbe u Hrvatskoj, Bosni i Hercegovini i Kosovu i Metohiji, a SR Jugoslaviji su uvedene sankcije kako bi se njena ekonomija što više oslabila.\nČineći sve što je bilo u njegovoj moći, predsednik Milošević je pokušao da izvuče najviše moguće za srpske interese.\nNa kraju, 1999. godine NATO pakt je i oružano, bez dozvole Saveta bezbednosti UN, napao SR Jugoslaviju. Naša zemlja se našla na udaru najmoćnijeg vojnog saveza u istoriji čovečanstva i 19 najbogatijih zemalja.\nJunačkom borbom, Srbija je 78 dana odolevala NATO napadima i, na kraju, uspela da spreči okupaciju cele svoje teritorije.\nU Hagu branio srpske interese\nHaški tribunal objavio je 27. maja 1999. godine optužnicu protiv predsednika Miloševića.\nIpak, uslovi za njegovo isporučivanje stekli su se tek posle obojene revolucije 5. oktobra 2000. godine. Uhapšen je 1. aprila 2001. godine, a izručen Tribunalu na Vidovdan, 28. juna, iste godine.\nTokom svog boravka u Hagu, sve vreme je branio srpske interese.\nPosle pet godina provedenih u zatvoru, nekadašnji predsednik SR Jugoslavije i Srbije Slobodan Milošević počeo je da pati od slabosti srca, visokog krvnog pritiska i dijabetesa, a umro je od srčanog udara 11. marta 2006. godine.\nPrema verziji Haškog tribunala, Miloševićevo srce stalo je zato što se on nije pridržavao propisane lekarske terapije. Ipak, postoje brojne indicije da su na njegovu smrt uticali drugi faktori. Haški tribunal je uvek negirao takve tvrdnje.\nSlobodan Milošević SR Jugoslavija preminuo haški tribunal


Gradačački “BalegeM” gradi kružni tok u Modriči - M-Kvadrat\nGradačački “BalegeM” gradi kružni tok u Modriči\nU Modriči je počela izgradnja kružnog toka u koju će iz budžeta opštine za kapitalne investicije biti uloženo oko 70.000 KM, rekao je Srni načelnik Odjeljenja za urbanizam, komunalnu djelatnost i ekologiju Jovan Mišić.\nMišić je istakao da će izgradnjom raskrsnice sa kružnim tokom biti stvoreni uslovi za brže i sigurnije odvijanje saobraćaja, te smanjene gužve ujutro i na kraju radnog dana, kao i u vrijeme sportskih događaja.\n„Radovi su počeli u ponedjeljak, a rok za izgradnju raskrsnice je 45 dana. Izođač radova je preduzeće ‘Balegem’ iz Gradačca u Federaciji BiH, dok je projektnu dokumentaciju izradilo preduzeće ‘ATPI’ iz Doboja“, rekao je Mišić.\nOn je napomenuo da je opština ovu kapitalnu investiciju planirala u prošloj godini, a da su zbog neriješenih imovinsko-pravnih odnosa radovi pomjereni za ovu godinu.\nMišić je pozvao vozače i druge uečsnike u saobraćaju na strpljenje i povećanu opreznost, pošto će se radovi, do faze asfaltiranja, odvijati pod saobraćajnim opterećenjem, odnosno bez zatvaranja ulica.\nPrethodni članakMuzej porušenih vjerskih objekata gradit će se na Igmanu\nNaredni članakSpomenik prijateljstva BiH i Republike Bugarske u općini Novi Grad


Glavni putevi širom Katalonije su blokirani, a nekoliko glavnih ulica u Barseloni zatvoreno je za saobraćaj, jer pet kolona demonstranata iz različitih delova Katalonije pristiže u Barselonu nakon što su sindikati pozvali na generalni štajk.\nRegionalni vozovi i gradski metro saobraćajaju po skraćenom redu vožnje.\nS druge strane, prema navodima španskog Ministarstva za javne radove, aerodrom u Barseloni "El Prat", koji je otkazao oko 150 letova ove nedelje nakon što je hiljade učesnika protesta postavilo barikade, uglavnom je normalno funkcionisao.\nPais prenosi da je situacija na aerodromima u Barseloni normalna, kao i da je otkazano 57 letova od skoro 1.000 planiranih.\nJedna od turističkih atrakcija Barselone Sagrada familija zatvorena je za posetioce zbog protesta. Grupa demonstranata okupila se ispred ulaza.\nDemonstranti su u Barseloni gađali policiju\nOd ponedeljka traju protesti u Barseloni, a na protestu u četvrtak zabeleženo je najgore ulično nasilje poslednjih decenija u tom gradu.\nKatalonski demonstranti u Španiji\nPosle izricanja presude njegovim kolegama, odbegli bivši katalonski lider Karles Pudždemon predao se belgijskim pravosudnim vlastima, nakon što je Španija izdala novi nalog za njegovo hapšenje.


Užurbane pripreme za spašavanje eura - Muški Portal\nMuški Portal » Uncategorized » Užurbane pripreme za spašavanje eura\nPredstavnici evropskih zemalja grozničavo pripremaju prijedloge za nove mehanizme antikrizne finansijske pomoći članicama zone eura koje će predstaviti u četvrtak na samitu EU. Evropski zvaničnici, između ostalog, predlažu pokretanje novog mehanizma pomoći – Evropski stabilizacioni mehanizam (ESM), paralelno sa sadašnjim Evropskim fondom za finansijsku stabilnost (EFSF), objavio je newyorški Financial times.\nRanije ove godine, evropski lideri su donijeli odluku da sredinom 2012. formiraju novi stalni fond – ESM, vrijedan 500 milijardi eura, u cilju antikrizne finansijske pomoći. ESM bi trebalo za zamijeni EFSF, žurno formiran u vrijeme dužničke krize i iskorišten za kredite Irskoj i Portugalu. Prema posljednjim planovima, garancijski mehanizam bi trebalo da poveća mogućnosti EFSF na 600 milijardi eura. Sa dodatnim sredstvima Međunarodnog monetarnog fonda i potencijalom ESM, mogućnosti eurozone za antikriznu pomoć zemljama će poprilično da se uvećaju, piše FT, prenose agencije. Pojedini analitičari predlažu da se ESM, koji bi po statusu bio međunarodna organizacija slična MMF-u, dodatno popuni sredstvima Evropske centralne banke (ECB).\nPretpostavlja se da će na samitu EU, sudbonosnom za budućnost zone eura, biti donijeto rješenje o izmjenama sporazuma između članica, čime bi se produbila ekonomska integracija i pojačala budžetska disciplina. Na stabilizaciju će uticati i novi dogovor koji predlažu Francuska i Njemačka o formiranju zone sigurnosti, koja će spriječiti nove krize, izjavio je ministar za evropske interese Francuske Žan Leoneti.\nMuški portal Počeo Summit 100: Skoplje domaćin najutjecajnijih poslovnih lidera jugoistočne Evrope\nPredsednik Evropskog vijeća Herman van Rompuy, međutim, smatra da je spašavanje eura moguće i bez novog sporazuma EU. Prema njegovom mišljenju, koje prenosi britanski BBC, izmjena sporazuma EU za izlazak eurozone iz krize možda neće biti potrebna, s obzirom na to da su i “bez toga moguće oštre mjere na olakšavanju dužničkog tereta eurozone”. Njegov plan predviđa da budžetski deficit svake članice zone eura ne prelazi tri procenta bruto domaćeg proizvoda, a visina duga 60 posto BDP. Zlatno pravilo koje će garantirati izbalansirani budžet u srednjoročnoj perspektivi je da nađe potvrdu u nacionalnim zakonima.\nFond pomoći zemljama eurozone mora da ima bankarsku licencu koja će mu omogućavati direktno povlačenje sredstava iz Evropske centralne banke, smatra Van Rompuy, dok bi Evropska komisija imala ovlaštenja da automatski uvodi stroge mjere štednje u zemaljama u krizi. Van Rompuy, međutim, priznaje da bi zbog dugoročnijih planova morao da se promijeni sporazum EU, a takve mjere bi rezultirale izolacijom nekih zemalja van zone eura, naprimjer Britanije, prenosi Tanjug.\nZašto su bolji brži automobili – u sedam minuta. Muški portal Generičke strategije i poslovni model -...\nLeoneti: Euro bi mogao da propadne


Beogradski studenti napravili najnoviji bolid formule\nTanjug 12. juna 2018. 02:37\nStudentski formula tim „TENFORE“ Drumska strela“ je večeras na Mašinskom fakultetu u Beogradu predstavio svoje sedmo po redu trkačko vozilo kojim će, kako je rečeno, učestvovati na dva predstojeća svetska „Formula Student“ takmičenja – u Italiji i Češkoj.\nNovo vozilo je do sada najmoderniji prototip trkačkog automobila po ugledu na Formulu 1, do 100 kilometara na čas stiže za najviše četiri sekunde, a napravio ga je tim više od 50 studenata sa osam fakulteta Beogradskog univerziteta.\nDekan Mašinskog fakulteta u Beogradu Radivoje Mitrović je rekao da je projekat Drumska strela „dragulj“ i Beograda i Srbije i regiona.\nOn je naveo da studenti kroz ovaj projekat sopstvene ideje pretvaraju u realnost, imaju priliku da obiđu svet i upoznaju ljude koje nikada ne bi mogli da upoznaju, kao i da steknu izvrsne kompetencije da započnu sopstveni biznis.\nVođa tima, studentkinja master studija Tehnološko-metalurškog fakulteta Miljana Stojanović, je rekla da je i ove sezone, kao i prethodnih, svaki član tima uložio veliku energiju u izradu novog vozila.\nJezivo: slavni vozač Formule 1 zakucao se u zid (foto, video)\n„Međutim, pored svog truda, najveći problem bio je nedostatak finansijske podrške, koji smo zahvaljujući kompaniji TENFORE prevazisli. Podrška te kompanije pomogla nam je ne samo ove godine, već će njihov doprinos biti posebno važan u sledećoj fazi razvoja formule“, navela je Stojanović.\nDržavni sekretar u Ministarstvu prosvete, nauke i tehnološkog razvoja Vladimir Popović je rekao da o tome koliko je projekat „Drumska strela“ dobar govori i to da nije bilo potrebe da bilo ko interveniše da bi taj projekat dobio novac od Ministarstva prosvete.\n„Mislim da je velika prednost ovog projekta i to što u njemu učestvuju ne samo studenti Mašinskog fakulteta, kako je bilo ranije, već i studenti sa drugih fakulteta. U ime Ministarstva zahvaljujem vam se što ovaj projekat postoji i mi ćemo svakako nastaviti da ga podržavamo“, istakao je on.\nPredsednik Skupštine grada Beograda Nikola Nikodijević je izrazio zadovoljstvo uspehom beogradskih studenata koji su uspeli da konstruišu takvu formulu koja se ravnopravno takmiči sa najboljim studenskim projektima ove vrste u Evropi.\n„Izuzetno sam ponosan što ovi mladi ljudi na najbolji mogući način predstavljaju Beograd i što se već sedmu godinu za redom uspešno takmiče sa svojim kolegama. Njihov rad je isključivo rezultat entuzijazma studenata i njihovih profesora. Naše je da prepoznamo njihov trud i rezultate i da im damo mogućnost da nastave da razvijaju svoju kreativnost i da svoje znanje pretoče u praksu“, dodao je Nikodijević.\nDogađaju su prisustvovali predstavnici Univerziteta u Beogradu, Rektorata i studentskih organizacija i udruženja, kao i porodice i prijatelji „TENFORE Drumska Strela“ tima.\nBeogradski studentiformula 1


Pršti na sve strane: Sedam dana od Vučićeve najavljene borbe protiv mafije – Otvoreno\nPočetna Vesti Pršti na sve strane: Sedam dana od Vučićeve najavljene borbe protiv mafije\nKako smo već naveli, o tome svedoči niz kriminalnih “događaja” koji su se odigrali u periodu od samo jedne sedmice.\nNa Aleksandra Šarca (35), nekadašnjeg pripadnika lopovske bande “Pink Panter”, Lazar I. (23) pucao je u glavu pištoljem “bereta”. Atentat se dogodio oko 16 časova, u subotu 17. oktobra, u garaži TC “Ušće” u trenutku kada je bio prepun ljudi.\nAleksandar Šarac se i dalje bori za život sa dva metka u glavi, portaga za Lazarom I. je u toku i na snazi je policijska akcija “Vihor”.\nGrupa od 15 mladića, sa maskama, crnim fajerkama i kapuljačama upala je na izložbu u okviru festivala “Novo doba”, bacila suzavac i pocepala izložene radove. Marko Somborac, jedan od učesnika izložbe, rekao je da su policiji prijavili pretnje smrću, ali da je uprkos tome došlo do napada. Izložba je bila u Staroj kapetaniji, a nakon šerovanja pojedinih “crnohumornih” stripova, krenula je lavina negativnih reakcija na društvenim mrežama, nazivajući ih satanistima, nakon čega je prvo došlo do pretnji smrću autorima izložbe, da bi na veče izložbe, koja je bila 13. oktobra, došlo i do napada.\nČinjenica je da kriminalni rat na našim ulicama divlja, prema rečima mnogih, “gore je nego devedesetih”, a na pitanje zašto je to tako, zašto se država stvarno ne obračuna na mafijom s obzirom da predsednik rukovodi svim nadležnim institucijama i da se pita za sve, odgovorili su stručnjaci što možete pročitati u tekstu pod naslovom – Vučićev obračun, ali samo sa mafijom koja ne radi za njega.


„Strateški partner bi unio svjež kapital i znanje, povećao proizvodnju i iz profita bi počeo da vraća dugove veće od 200 miliona evra“, rekao je Sertić za novi broj nedjeljnika „NIN“.\nPrema njegovim riječima, već se javilo nekoliko zainteresovanih jer znaju, objasnio je, koliki je potencijal Galenike.\nNa konstataciju da je država 2009. za Galeniku tražila najmanje 200 miliona evra, a sada je ta kompanija toliko dužna i pitanje da li je zapravo ceh lošeg upravljanja 400 miliona evra, Sertić kaže:\n„Takav epilog je posljedica kmbinacije pogrešnih političkih i loših odluka menadžmenta, kome nije bio cilj ekonomska održivost i zdrav razvoj“.\nPrema njegovim riječima Galenika je najbolji dokaz da loše odluke mogu da otjeraju profitabilno preduzeće u ogroman minus.\n„Tržište je sve surovije“, konstatovao je on.\nSertić je kazao da je jedan od razloga za pokušaj privatizacije Telekoma strah da će vremenom da mu pada vrijednost, jer, da bi se oduprio konkurenciji svake godine bi trebalo da investira 150 do 200 miliona evra.\n„Ne smijemo dozvoliti da se Telekomu ili bilo kom drugom dogodi nešto slično kao Galenici“, naglasio je on.\nSertić je naveo da je zato plan B da se već u januaru utvrdi spisak poteza koji će omogućiti da Telekom u narednih četiri ili pet godina preživi, jer nije realno da se raspiše novi tender u naredne godinu ili dvije.\n„U tom periodu moramo da održimo vrijednost Telekoma, a bilo bi poželjno i da je povećamo“, zaključio je on.\nSertić je kazao da je jedna opcija međunarodni tender za izbor međunarodnog menadžmenta kao u Željezari, a drugi da ostane sadašnje rukovodstvo, ali svakako uz pojedine izmjene. Tanjug\nTagovi: galenikajavni tendertelekomzeljko sertic


Početak/Društvo/Za Savindan deci iz socijalno ugroženih i hraniteljskih porodica podeljeno preko 200 paketića\nCentar za socijalni rad „Sveti Sava“ obeležio je Savindan, slavu ustanove, a tim povodom Poštanska štedionica i Grad Niš podelili su preko 200 paketića deci iz hraniteljskih i socijalno ugroženih porodica.\n„Ovo je još jedan dokaz da državna banka Poštanska štedionica i Grad Niš jako dobro sarađuju, da uvek kada ih pozovemo i kada oni imaju ideju tu smo da tu ideju realizujemo. Zahvaljujem im još jednom, dakle više od 200 paketića je podeljeno i više od 200 dece je obradovano na Savindan, dan kada obeležavamo prosvetitelja i kada se radujemo svim onim vrednostima“, izjavila je gradonačelnica Niša Dragana Sotirovski.\nU Nišu postoji Regionalni centar za hraniteljstvo, koji je jedan od četiri centra u Srbiji.\n„Mi smo jako ponosni jer znači da i dečica sa ovih prostora koja nemaju roditeljsko staranje i moraju u hraniteljske porodice imaju to gde i kako da učine, s obzirom na to da ima dosta naših sugrađana koji su se prijavili i prošli obuku za hraniteljstvo“, istakla je gradonačelnica.\nZoran Jović, direktor Centra za socijalni rad „Sveti Sava“ izjavio je da u Nišu ima 220 dece u hraniteljskim porodicama, što je broj koji je u višegodišnjem proseku isti.\nCentar za socijalni rad „Sveti Sava“, kaže Jović, nije prestajao sa radom ni tokom najveće epidemije virusa korona.\n„Ono što je bilo specifično je da u uslovima pogoršane epidemiološke sitacije smo morali da intenziviramo i naše usloge koje su davane na terenu. Posebna pažnja se obraćala na ove marginalizovane grupe, a prema svim istraživanjima to su kategorije starih i dece, tako da jednostavno prilagodili smo rad situaciji i bio je u kontinuitetu svo ovo vreme“, kazao je Jović.\nKorisnici novčane socijalne pomoći se prema njegovim rečima, poslednje tri godine, iz godine u godinu smanjuju.\n„Mi imamo trenutno oko 5.600 nosilaca prava na novčanu socijalnu pomoć, tako da, recimo prošle godine smo imali smanjenje od 762 porodice. Iz godine u godinu taj broj korisnika novčane socijalne pomoći se smanjuje“, rekao je Jović.\nNataša Marković, član Izvršnog odbora banke Poštanska štedionica, poručila je da je da je godina iza nas teška, ali nas je naučila pravim vrednostima.\n„Iza banke stoje ljudi koji imaju veliko srce i koji su želeli da podele sa ovom decom, za koju se nadaju i čvrsto veruju da će izrasti u prave ljude koji će moći da nas zamene kada za to dođe vreme“, rekla je Marković.\nSveti Sava, slava koju slavi Centar za socijalni rad, obeležena je, pored dodele paketića deci i sečenjem kolača.\nCentar za socijalni rad Sveti Sava hraniteljske porodice Paketići Savindan sveti sava


Entiteti nemaju pravo na otcjepljenje od BiH - Kozarac.ba\nVisoki predstavnik Miroslav Lajčak izrazio je u petak zabrinutost povodom usvajanja rezolucije o Kosovu u Narodnoj skupštini RS-a. U Lajčakovoj izjavi se navodi da je Narodna skupština RS-a sinoć usvojila rezoluciju kojom se, između ostalog, tvrdi da imaju pravo na organizaciju referenduma o njenom pravnom statusu.\nVisoki predstavnik naglašava da je Bosna i Hercegovina međunarodno priznata država, čiji su suverenitet i teritorijalni integritet garantovani Dejtonskim mirovnim sporazumom.\n“Entiteti u Bosni i Hercegovini, prema Dejtonskom mirovnom sporazumu, nemaju pravo na otcjepljenje od BiH. Ustavna struktura BiH, uključujući postojanje entiteta, može se mijenjati samo u skladu sa Ustavom predviđenom procedurom”, navodi se u Lajčakovom reagiranju.\nVisoki predstavnik je veoma zabrinut usvajanjem ove rezolucije u Narodnoj skupštini RS-a, te osuđuje nasilje u Banjoj Luci i nanošenje štete dimplomatskim predstavništvima.\nLajčak je međutim pozdravio pozive Narodne skupštine i premijera Milorada Dodika na smirivanje situacije.\nMinistarstvo unutrašnjih poslova RS-a reagiralo je profesionalno u pogledu nezakonitih demonstracija održanih jučer u Banjoj Luci, a visoki predstavnik očekuje da će vlasti RS-a i BiH ispunjavati svoje obaveze i održavati javni red i mir.


Jaguar Land Rover obezglavljen - Auto Republika\nVolkswagen restaurirao poseban primerak modela Type 2\nJaguar Land Rover obezglavljen\n30/01/2020 - 07:02\nRalf Spet je odlučio da se povuče sa mesta izvršnog direktora kompanije Jaguar Land Rover u trenutku kada mu istekne akutelni ugovor koji ima s poslodavcem, a što će se dogoditi u septembru 2020. godine, izneo je danas u javnost N Čandrasekaran, predsednik kompanija Tata Sons, Tata Motors i Jaguar Land Rover.\nTo što će Spet napustiti poziciju izvršnog direktora ne znači da neće nastaviti da obavlja funkciju počasnog (neizvršnog) potpredsednika britanske firme, navodi se u saopštenju za javnost koje je JLR jutros obnarodovao.\nTim povodom se izjavom oglasio i pomenuti Čandrasekaran: „Želim da se zahvalim Ralfu na iskazanoj strasti i posvećenosti kompaniji tokom prethodne decenije. Pod njegovom dirigentskom palicom smo, od malog britanskog proizvođača, dospeli do statusa globalnog premijum igrača, tehnološkog lidera i uglednog entiteta.\nDrago mi je da će Ralf nastaviti svoje poslovno putovanje sa JLR-om tako što će postati počasni potpredsednik. Pored toga, on će ostati i u upravnom odboru kompanije Tata Sons.“\nČandrasekaran je takođe izjavio da je osnovan odbor čiji je zadatak potraga za Spetovim naslednikom. Izbor će se intenzivirati tokom narednih meseci.\nO svom penzionisanju, i Spet je imao šta za reći: „Počastvovan sam što sam imao priliku da radim sa velikim brojem posvećenih i kreativnih individua, kako u samoj kompaniji, tako i van iste. Podigli smo Jaguar i Land Rover. Hoću da se zahvalim svima, za iskazanu podršku i uloženi trud.\nTržištu nudimo naše proizvode, okićene brojnim titulama, što ćemo i nastaviti da činimo, s obzirom da imamo u razvoju nove, inovativne kreacije, kao što smo ih oduvek i posedovali. Lično, radujem se novim uzbuđenjima i izazovima.“\nSpet je karijeru u automobilskoj industriji započeo tokom 1980. godine u BMW-u, gde je proveo celih dvadeset godina. Takođe, za hleb je dobijao novce i od Ford Motor Company. U oktobru 2016. godine, postavljen je za jednog od direktora u odboru kompanije Tata Sons.\nSpet je vlasnik inženjerske diplome stečene na Univerzitetu primenjenih nauka iz nemačkog Rozenhajma. Pored toga, doktor je mašinskih nauka i poslovne administracije. Te titule je stekao na Univerzitetu iz Varvika.\ntags: jaguar land rover JLR ostao bez direktora penzija Spet Ralf Spet\nprevious "Fast and Furious 9" - prvi "tizer trejler" (VIDEO)\nnext Porsche 911: „Baklava Edition“\nRenault Captur kupe debituje na Salonu automobila u Moskvi\n26/06/2018 - 23:39\nNova performantna C klasa će imati motor sa četiri cilindra, ali u hibridnom pogonskom sklopu\nJapanci žele da budu lideri u razvoju baterija nove generacije\nUpoznajte novi Peugeot 2008 (GALERIJA)\n19/06/2019 - 07:11


Budite spokojni: Beogradske elektrane spremne su za zimu – Nadlanu.com\nBudite spokojni: Beogradske elektrane spremne su za zimu\nObjavljeno 23. sep 2014. / 21:11:00\n– Beograđani, koji su na sistemu, mogu da budu spokojni što se tiče nastupajuće grejne sezone, jer su “Elektrane” i grad Beograd kao osnivač, učinili sve napore da ona bude na najvišem nivou – rekao je Aleksić za RTS, saopštilo je to preduzeće.\nKako se navodi u saopštenju, grejni sistemi su dovedeni u stanje završnih radova, a svi radovi će biti gotovi za nekoliko dana. Kako je precizirano, energenti su nabavljeni, mazuta ima dovoljno, a postoji mogućnost i novih nabavki.\n– Verujemo i da će država uspeti da nabavi dovoljne količine gasa, a mi ćemo do početka grejne sezone uskladištiti najmanje 50.000 tona mazuta. Grejna sezona je već sada spremna na način da Beograđani mogu biti potpuno spokojni, učinićemo sve da građanima bude dovoljno toplo i da nemaju razlog za brigu – istakao je Aleksić.\nOn je izrazio očekivanje da neće doći do poskupljenja grejanja i podsetio da od 1. oktobra počinju funkcionalne probe sistema, a sama grejna sezona 15. oktobra.


Potpredsednik SAD Majk Pens (Mike Pence) optužio je evropske saveznike da pokušavaju da prekrše sankcije koje je zvanični Vašington nametnuo Iranu i pozvao ih da se povuku iz sporazuma o nuklearnom programu Teherana.\n“Žalosno je da pojedini naši evropski partneri nisu ni izbliza kooperativni. U stvari, oni čak stvaraju mehanizme da prekrše naše sankcije. Nemačka i Velika Britanija prave mehanizam. Mi moramo da ga nazovemo pokušajem probijanja sankcija koje su uvedene protiv krvavog režima Irana. Naše sankcije Iranu su najoštrije u istoriji i biće još zaoštrene ako Iran ne promeni svoje opasno i destabilizirajuće ponašanje", kazao je Pens u Varšavi na skupu o Bliskom istoku.\n“To je pogrešan korak koji će samo osnažiti Iran, oslabiti EU i stvoriti još veću distance između Evrope i SAD”, dodao je potpredsednik SAD.\nPens je istakao da nema veće i urgentnije opasnosti od "radikalnog islamskog terorizma i autokratskih režima koji ga izvoze u ceo svet".\nPo njegovim rečima, radikalni islamski terorizam ne zna za granice.\n“Ne poštuje veru, oduzima živote Jevrejima, hrišćanima i muslimanima. Meta su mu SAD ili zemlje Bliskog istoka. Radikalni terorizam ne razume ništa drugo do demonstraciju sile. Iranski režim finansira svoj teror preko pljačke vlastitog naroda, guši slobodu govora, progoni manjine, krši prava žena, proganja homoseksulce. Želi da uništi Izrael. Misija Irana je da izbriše Izrael sa mape", rekao je Pen i upozorio da SAD nikada neće napustiti svog saveznika Izrael.\nPrema rečima potpredsednika SAD, sporazum s Iranom o nuklearnom programu od koga su SAD odstupile 2018. godine a EU, uključujući tu i domaćina konferencije Poljsku, ga poštuje i nema nameru da ga raskine, nije onemogućio Iran da dodje do nuklearnog oružja, samo je odložio dan kada će ga dobiti, zbog lčega ne sme da se propusti šansa kakvu daje i ova konferencija da se to spreči.\nU trenutnku kada Iran obeležava 40-tu godišnjicu zbacivanja proameričkog šaha Reze Pahlavija, Pens je najavio pojačavanje pritiska.\n“U situaciji kada iranska ekonomija propada i narod protestuje na ulicama, slobodne države sveta moraju da se udruže insistirajući na odgovornosti iranskog režima za nasilje usmereno protiv sopstvenih građana, regiona i šire”. Pens je precizirao da će Vašington pojačavati sankcije sve dok Iran “promeni svoje opasno i destabilizujuće ponašanje”.\nPo njegovim rečima prethodna američka administracija potcenila pretnju koju predstavlja Iran i radikalni terorizam, ali da su ta vremena prošla i da SAD rade na formiranju koalicije naroda koja spaja isti cilj - da istrebe ekstremizam.\nNa skupu u Varšavi učestvuju predstavnici više od 60 zemalja, ali najveće evropske zemlje poput Nemačke i Francuske, koje su potpisnice sporazuma sa Iranom iz 2015, odbile su da pošalju svoje najviše zvaničnike.\nČlanice EU prisutne su na ministarskoj konferenciji u Varšavi ali uglavnom na nižem nivou od ministarskog. Visoka predstavnica za spoljnu politiku i bezbednost Federika Mogerini rekla je danas da je njeno mesto danas u Briselu na sastanku ministara odbrane članica NATO.\nMogerini je novinarima danas kazala da EU i SAD imaju puno zajedničkih stavova i da se slažu da sukob u Siriji mora da se reši političkim putem ali da iako i Brisel kritički gleda na sporazum o nuklearnom programu Irana iz 2015. godine, EU smatra da on i dalje garantuje bezbednost Evropi.\nBritanski ministar inostranih poslova Džeremi Hant (Jeremy Hunt), jedini visoki zvaničnik među najvećim evropskim zemljama koji učestvuje na skupu u Varšavi, kazao je da želi da se fokusira na okončanje sukoba u Jemenu.\nPomenutom zasedanju ne prisustvuju ni predstavnici Rusije i Kine, kao ni Palestinske samouprave.\nPredsednik Rusije Vladimir Putin u međuvremenu razgovara u Sočiju sa predsednicima Irana i Turske, Hasanom Rohanijem i Redžepom Tajipom Erdoganom, o budućnosti ratom opustošene Sirije.


Zbog ljudi evoluiraju i životinje i biljke\nLjudi utiču na evoluciju drugih stvorenja u prirodi i zbog njihove aktivnosti nastaju nove vrste biljaka i životinja, pokazala je nova studija.\nStručnjaci Univerziteta u Kopenhagenu utvrdili su da do evolucije može doći slučajno, razvojem novih ekosistema, poput urbanih okruženja, ali i kroz pripitomljavanje životinja i useva.\nNeprirodna selekcija izazvana lovom takođe vodi do razvoja novih vrsta, kao i namerna i slučajna relokacija.\nTo znači da se samo u Evropi pojavilo više novih biljnih vrsta, nego što je iščezlo, a postoje primeri i iz životinjskog sveta.\nTakav je “londonski podzemni komarac”, koji se adaptirao za život u podzemnoj železnici u Londonu i više ne može da se ukršta sa “nadzemnim” vrstama.\nIako nije moguće prebrojati koliko novih vrsta je nastalo ljudskom aktivnošću, naš uticaj je neosporan, smatra dr Džozef Bul, koji je predvodio studiju.\nMeđutim, istraživači upozoravaju i na ubrzano izumiranje vrsta koje, ako se nastavi ovim tempom, može da se smatra šestim masovnim istrebljenjem.\nOd poslednjeg ledenog doba pre 11.500 godina, procenjuje se da je s planete iščezlo 255 sisara i 523 ptice i to sve zbog ljudske aktivnosti.\nU istom periodu, ljudi su relocirali 900 poznatih vrsta, pripitomili više od 470 životinja i 270 biljnih vrsta, prenose mediji.


Jula meseca tekuće godine započeta je realizacija projekta „Tour de Banat“ finansiranog od strane Interreg IPA Programa prekogranične saradnje Rumunija – Srbija. Projekat je okupio tri partnera, Opštinu Nova Crnja kao nosioca projekta, Opštinu Žombolj (Rumunija) i Regionalni centar za društveno – ekonomski razvoj Banat, kao partnere, oko zajedničke ideje da doprinesu održivom ekonomskom razvoju regiona, kroz jačanje i promociju prekogranične turističke ponude i stvaranje uslova za razvoj cikloturizma.\nJedan od glavnih preduslova za razvoj ovog vida turizma jeste upravo adekvatna infrastrukturna i institucionalna podrška, stoga će okviru projekta biti uspostavljen prvi Regionalni centar za razvoj cikloturizma u Srbiji „Tour de Banat“ sa sedištem u Srpskoj Crnji, kao i Turistički Stop za bicikliste u Žombolju. Takođe, projektom je predviđeno razvijanje interaktivnog turističkog veb portala i mobilne aplikacije, koji će biciklistima koji reše da posete ovaj region pružati sve potrebne informacije o novim biciklističkim rutama (De Tours) uspostavljenim u okviru projekta i turističkim lokacijama i atrakcijama u okviru njih. Deo projekta biće posvećen i kreiranju široke prekogranične mreže turističkih subjekata iz sva tri sektora, ali i jačanju kapaciteta za pružanje turističkih usluga visokog kvaliteta. Sa svim pedviđenim aktivnostima, projekat će doprineti izgradnji održivog kapaciteta za razvoj cikloturizma u prekograničnom regionu, koji će putem integrisanog paketa alata i usluga razvijenih u okviru projekta unaprediti atraktivnost i vidljivost ovog područija i pozicionirati ga na evropsku mapu biciklističkih koridora EuroVelo.\nU cilju predstavljanja projekta, njegovih aktivnosti i očekivanih rezultata, u utorak, 10. Oktobra 2017. godine, sa početkom u 11:00 časova, u Srpskoj Crnji biće održana početna konferencija projekta “Tour de Banat” na kojoj će se prisutnima obratiti predstavnici sva tri partnera na projektu.\nUkupna vrednost projekta je 535.933,01 evra, a period realizacije je jul 2017. – oktobar 2018. godine.


Godišnji odmori i putovanja pomažu nam da stvorimo najlepše uspomene i predstavljaju najbolji deo života za mnoge od nas. Sama činjenica da se možemo odvojiti i diskonektovati od svakodnevnih briga i nenormalnih rasporeda ključni je začin ove priče, a ljudi neretko ne mare za nekoliko evra više kako bi sebi priuštili odmor iz snova.\nTo je posebno tačno kada se radi o poznatim ličnostima, koje suštinski gledano imaju neograničene budžete i mogu uživati na načine o kojima mnogi od nas mogu samo maštati. Bogati i slavni čuveni su po trošenju neverovatnih količina novca kako bi se okružili luksuzom i komforom koje najviše vole.\nSlavni često posećuju najpopularnije destinacije sveta, ali vrlo verovatno tamo doživljavaju sasvim drugačiji tretman, u odnosu na prosečne ljude. Ovog puta, u galeriji otkrivamo najskuplje, najluksuznije i najdekadentnije odmore slavnih, koji će vas ili ostaviti bez daha ili vam dati dozu inspiracije prilikom planiranja vašeg odmora.


Tag / Cena goriva / Vesti online\nHaos u Francuskoj: Sukob demonstranata i policije, ima povređenih (FOTO, VIDEO)\nU Parizu je došlo do nasilja i sukoba između policije i učesnika protesta protiv povećanja poreza na gorivo, a najmanje 20 osoba, uključujući i četiri policajca, je povređeno.\nHaos na protestu u Parizu, poginula žena, 47 povređeno\nDa li će cena nafte i dalje "skakati", i kakve veze sa tim ima ubistvo novinara?\nCene goriva na benzinskim stanicama u Srbiji i širom regiona dostigle su maksimum, a stručnjaci ističu da je više uzroka doprinelo tome, kao i da se u narednom periodu ipak ne očekuje dalji skok...\nU svetu jeftinije, u Srbiji skuplje\nZašto cena goriva u Srbiji toliko skače?\nU svetu cena nafte pada, a u Srbiji gorivo nikad skuplje\nIako statistika kaže da je inflacija u granicama cilja, cene goriva u Srbiji rekordno su visoke. Od početka avgusta gorivo je ponovo poskupelo i to u vreme kada cena nafte na svetskom tržištu...


Ministar kulture i obrazovanja Vladan Vukosavljević i gradonačelnik Novog Sada Miloš Vučević danas su na Novosadskom sajmu otvorili izložbu postera u okviru promocije akcije "Negujmo srpski jezik".\nVukosavljević je tom prilikom rekao da su promoteri akcije "Negujmo srpski jezik" Emir Kusturica, Nemanja Radulović, Ivana Španović i druge poznate ličnosti.\n"Po celoj Srbiji imamo organizovane stručne seminare za nastavnike i profesore srpskog jezika i književne večeri za decu i odrasle na kojima gostuju naši eminentni pisci i pozorišne predstave. Tom akcijom želimo da pitanje kulture govora, očuvanja i negovanja jezika i pisma bude jedna od bitnih tema našeg društva", rekao je Vukosavljević.\nOn je istakao da će Ministarstvo na čijem je čelu nastojati da akciju proširi i na druge zemlje, gde god živi srpska zajednica jer kako je rekao kulturni prostor nadilazi državne granice i kako srpski kulturni prostor obuhata i delove drugih država , tako i kulturni prostori naroda drugih država obuhvata i delove naše zemlje.\nGovoreći o samoj izložbi plakata Vukosavljević je rekao da će posetioci Novosadskog sajma imati priliku da se preko plakata upoznaju šta su brojni srpski velikani iz prošlosti govorili o srpskom jeziku i značaju njegovog čuvanja i negovanja.\nKomentarišući Salon knjige, manifestaciju koja je 6. marta otvorena na Novosadskom sajmu, ministar Vukosavljević je kazao da je kultura čcitanja nešto na čemu treba da radi celo društvo i da je svaki skup koji promoviše kulturu čitanja od neprocenjivog značaja.\n"Salon knjige posetio je veliki broj dece i to je vrlo značajno i u neku ruku predstavlja ulaganje u budućnost jer će na taj način deca najlakše steći kulturu čitanja, što je i najveća dobit ovakvih manifestacija", rekao je Vukosavljević.


Pogledajte šta kažu kineski ljekari o korona virusu – mojKontakt portal\n– Kineski stručnjaci koji su u Srbiju došli da podijele iskustvo i pomognu u borbi sa korona virusom istakli su da će aktivan pristup i intenzivne mjere koje nadležni u Srbiji preduzimaju dati rezultate u borbi sa ovom bolešću, kao i da se ona može izliječiti.\n“Mi nismo rekli da bukvalno treba obuhvatiti sve ljude za testiranje. Prije svega treba vršiti odabir ljudi koji su došli iz inostranstva i onih koji su imali direktan kontakt sa oboljelim. Cilj je otkrivanje novozaraženih. Takođe, oni koji imaju simptome mogu da se testiraju”, naveo je on za RTS.\nLin Bingliang, iz odjeljenja za zaraze, napominje da korona virus, odnosno bolest koju on izaziva – Covid19, može da se izleči.\n“Ova bolest je akutna i kod ljudi koji imaju jak imunitet može da se izliječi”, rekao je Lin Binglian.\n“Broj respiratora zasad je dovoljan, na osnovu našeg iskustva iz Kine. Smatramo da je važno da radnici nauče kako da se zaštite.\nMoramo da se aktivno uključimo, da se suočimo sa ovim virusom i nadamo se da ćemo pobijediti”, rekao je doktor Lin Binglian.\n“Ipak, najvažnije je masovno testiranje i preventivna mjera izolacije da se spriječi dalje širenje zaraze”, zaključio je Bingliang.\nPrevious Previous post: Bijeljina: U akciji “Respirator za Srpsku” prikupljeno milion KM\nNext Next post: Volkswagen i Audi “promijenili” ambleme zbog korone\n28. 03. 2020., 10:19


Tromjesečni rad u Americi: Mladi iz BiH odlaze “preko bare” po džeparac – STUDOMAT.ba\nCollegium Bosniacum: "Za nezaposlenost mladih u BiH kriv je sistem!"\nSvake godine raste sve veći interes bh. studenata za ovaj program, a nedavno je otvoren konkurs za novu sezonu -Work and travel- USA program za ljeto 2014.\nPutovanje u Sjedinjene Američke Države stoji na listi prioriteta mnogih mladih ljudi širom svijeta, ali kako je situacija kod nas takva da mladi teško mogu otputovati i u susjedne zemlje odlazak avionom u Ameriku je mnogima samo san. Međutim, bez obzira na finansijske prepreke mnogi studenti iz BiH uz program “Work and travel” odlaze u SAD gdje borave i rade najmanje tri, a najviše četiri mjeseca. Nakon toga imaju mogućnost jednomjesečnog putovanja ovom zemljom čime se njihov boravak u Americi završava.\nPiše: Maja Isović, BUKA\n[highlight]Prijave za ovaj program traju do kraja februara 2014. godine, a ove godine prima se 200 studenata iz BiH.[/highlight]


Izgradnja dve centrale na Limu počinje letos - Radio Sto Plus\nIzgradnja dve centrale na Limu počinje letos\nRadovi na izgradnji budućih hidrocentrala „Brodarevo 1“ i „Brodarevo 2“ na reci Lim počeće sredinom leta, rekao je na sednici Skupštine Opštine Prijepolje Milan Ćušić, zamenik direktora kompanije REV doo koja će u gradnju dve hidrocentrale uložiti oko 140 miliona evra. Javno preduzeće...\nRadovi na izgradnji budućih hidrocentrala „Brodarevo 1“ i „Brodarevo 2“ na reci Lim počeće sredinom leta, rekao je na sednici Skupštine Opštine Prijepolje Milan Ćušić, zamenik direktora kompanije REV doo koja će u gradnju dve hidrocentrale uložiti oko 140 miliona evra.\nJavno preduzeće „Elektro mreža Srbije“ već priprema analizu mogućnosti priključenja budućih hidroelektrana „Brodarevo 1“ i „Brodarevo 2“ na prenosni sistem Srbije, rekao je Ćušić.\nIzrada projektne dokumentacije je poverena beogradskom „Energoprojektu“.\nUkupna snaga te dve hidroelektrane, koje će godišnje proizvoditi 230 gigavat-časova električne energije, biće 58 megavata. HE „Brodarevo 1“, snage 26 MW, biće na lokaciji Junakovina, a HE „Brodarevo 2“, snage 32,4 MW na lokaciji Lučice.\nPredstavnik kanadske kompanije REV koja je dobila energetsku dozvolu Ministarstva za rudarstvo i energetiku, rekao je da će se izmestiti dve deonice magistralnog puta M-21 koji od Beograda vodi ka Crnogorskom primorju.\nTo su deonice kroz kanjon Lima za koje je izrada idejnog i glavnog projekta ugovorena sa crnogorskom projektantskom kućom „Put-inženjering“.\nPrema Ćušićevim rečima, u toku je i izrada Studije zaštite životne sredine.\n„Energoprojekat“ se ugovorom obavezao da postupi u skladu sa zaključcima Državne revizorske institucije koja će pregledati kompletnu dokumentaciju.\n„To je jasan dokaz koliko insistiramo na poštovanju svih domaćih zakona u ovoj oblasti, posebno onih koji regulišu zaštitu životne sredine“, kazao je on.\nNa sednici Skupštine Opštine, sazvanoj na zahtev odbornika opozicionih stranaka, stavove jednog broja nevladinih organizacija koje se protive izgradnji hidrocentrala na Limu, obrazložio je njihov pravni zastupnik Sreten Đorđević, advokat iz Valjeva.\nSkupština Opštine je zatražila od Opštinske uprave da bude pravovremeno i objektivno informisana o korišćenju hidropotencijala Lima.